Blaze7451/Wiki-th-20250601 huggingface dataset:
อาหารว่าง

อาหารว่างหรือของว่าง (snack food หรือ snack) ในสายตาของชาวตะวันตกคือประเภทของอาหารที่ไม่ได้บริโภคเป็นอาหารหลักในแต่ละวัน  อาหารว่างมีหน้าที่เพียงแต่บรรเทาความหิวได้ชั่วคราวเท่านั้น ให้พลังงานแก่ร่างกายได้อย่างรวดเร็วหรือเป็นสิ่งที่รับประทานเพื่อความสุขเท่านั้น เป็นต้น 
อาหารว่างออกแบบมาให้ทนต่อสภาพอากาศและมีหน้าตาน่ารับประทานกว่าอาหารตามธรรมชาติทั่วไป  มักมีส่วนประกอบของสารให้ความหวาน สารกันบูดในจำนวนมาก รวมไปถึงส่วนผสมเย้ายวนผู้บริโภคไม่ว่าจะเป็นช็อกโกแลต ถั่วลิสง และสารปรุงแต่งรสชาติ (เช่นรสชาติของมันฝรั่งทอดกรอบ)
อาหารที่ผลิตขึ้นเพื่อจุดประสงค์นี้ในขั้นต้นจะถูกมองว่าเป็นอาหารขยะ (junk food) เป็นอาหารที่มีคุณค่าทางอาหารน้อยหรือแทบจะไม่มีเลย ไม่ก่อให้เกิดประโยชน์แก่สุขภาพ
ในแต่ละปี อุตสาหกรรมอาหารว่างในบางประเภทเช่นสหรัฐอเมริกาทำรายได้หนึ่งร้อยล้านดอลลาร์ ตลาดของอาหารจำพวกนี้กว้าง หลายบริษัทต้องการเป็นหุ้นส่วนของตลาดอาหารว่างนี้ ผลที่ตามมาก็คือการจัดรายการที่กระตุ้นให้ผู้บริโภคซื้อสินค้าจำพวกนี้ โฆษณาของอาหารกินเล่นมีมากกว่าโฆษณาของอาหารปกติ (เช่นผลไม้ ผัก เนื้อหรือผลิตภัณฑ์ที่ทำจากนม) และโฆษณาในโทรทัศน์ส่วนใหญ่จะมุ่งขายอาหารประเภทนี้ 
หลังจากที่ความตระหนักถึงคุณค่าทางอาหาร อาหารที่รับประทานเข้าไป การลดหรือคุมน้ำหนัก และสุขภาพเริ่มมีมากขึ้น หลายคนจึงเริ่มหันมาบริโภคเพื่อสุขภาพ และเลือกอาหารว่างที่มีเป็นของธรรมชาติเช่นผลไม้ (สดหรืออบแห้ง) ผัก (แท่งแครอต) ถั่วและธัญพืช

**ตัวอย่างรายการอาหารว่าง == 

**มันฝรั่งทอดกรอบ**
อาหารว่างยอดนิยม มันฝรั่งทอด
#ชีสเคิร์ล
#คอมโบ
#เพรตเซล
#มันฝรั่งทอดกรอบ
#ตอร์ตียาชิป

**ขนมหวานหรือลูกกวาด**
#แคนดีบาร์ 

**อาหารว่างประเภทอื่น**
#บีฟเจอร์กี
#แครกเกอร์
#คุกกี้
#บิสกิต
#โดนัท
#เฟรนช์ฟรายส์
#ไอศกรีม
#ถั่ว 
#หอมใหญ่ทอด
#ข้าวโพดคั่ว

หมวดหมู่:อาหารสะดวกซื้อ
สภาแห่งรัฐ

สภาแห่งรัฐ (Council of State) เป็นชื่อหน่วยงานในหลายประเทศ ปรกติมีหน้าที่คล้าย ๆ กัน คือ เป็นศาลปกครอง หรือให้คำปรึกษาด้านกฎหมายแก่หน่วยงานของรัฐ ในบางประเทศทำหน้าที่เป็นองคมนตรีก็มี

**ในปัจจุบัน**
 คณะกรรมการกฤษฎีกา (ไทย)- สภาแห่งรัฐ (กรีซ)- สภาแห่งรัฐ (กานา)- สภาแห่งรัฐ (คิวบา)- สภาแห่งรัฐ (โคลอมเบีย)- สภาแห่งรัฐ (จีน)- สภาแห่งรัฐ (เดนมาร์ก)- สภาแห่งรัฐ (ตุรกี)- สภาแห่งรัฐ (นอร์ทแคโรไลนา)- สภาแห่งรัฐ (นอร์เวย์)- สภาแห่งรัฐ (เนเธอร์แลนด์)- สภาแห่งรัฐ (ไนจีเรีย)- สภาแห่งรัฐ (เบลเยียม)- สภาแห่งรัฐ (โปรตุเกส)- สภาแห่งรัฐ (ฝรั่งเศส)- สภาแห่งรัฐ (ฟิลิปปินส์)- สภาแห่งรัฐ (ลักเซมเบิร์ก)- สภาแห่งรัฐ (สวิตเซอร์แลนด์)- สภาแห่งรัฐ (อิตาลี)- สภาแห่งรัฐ (อียิปต์)- สภาแห่งรัฐ (ไอร์แลนด์)

**ในอดีต**
 สภาแห่งรัฐ (จักรวรรดิบราซิล) (ค.ศ. 1822–1889)- สภาแห่งรัฐ (ชิลี) (ค.ศ. 1976–1980)- สภากิจการของรัฐ (แมนจูเรีย) (ค.ศ. 1934–1945)- สภาแห่งรัฐ (เยอรมนีตะวันออก) (ค.ศ. 1960–1990)- สภาแห่งรัฐ (ราชอาณาจักรโปแลนด์) (ค.ศ. 1815-1915) และ สภาแห่งรัฐ (โปแลนด์) (ค.ศ. 1947–1989)- สภาแห่งรัฐ (โรมาเนีย) (ค.ศ. 1961–1989)- สภาแห่งรัฐ (ไลบีเรีย) (กลางคริสต์ศตวรรษ 1990)- สภาแห่งรัฐ (เวียดนาม) (ค.ศ. 1980–1992)- สภาแห่งรัฐ (สเปน) (ค.ศ. 1522–1834)- สภาแห่งรัฐ (สวีเดน) (ค.ศ. 1809–1974)- สภาแห่งรัฐ (อังกฤษ) (ค.ศ. 1649–1660)- สภาแห่งรัฐ (อินเดีย) (ค.ศ. 1919–1947)- อภิรัฐมนตรีสภา (ญี่ปุ่น) (ค.ศ. 689–1885)- อภิรัฐมนตรีสภา (สยาม) (ค.ศ. 1925–1932)

**ดูเพิ่ม**
 คณะมนตรีแห่งรัฐ (State Council)- คณะรัฐมนตรี (Council of Ministers)
เรือหลวงกูด

เรือหลวงกูด (LSM-731) (ลำที่ 2) หมายเลข 731 เป็นเรือยกพลขึ้นบกขนาดกลาง (LSM: Landing Ship Medium) ชั้น แอลเอสเอ็ม-1 ถูกใช้ในภารกิจที่สำคัญ เช่น การลำเลียงกำลังทหาร และสนับสนุนการสับเปลี่ยนกำลังทหารไทยในระหว่างสงครามเกาหลี และอื่นๆ อีกมาก มีอายุการใช้งานนานกว่า 58 ปี ปัจจุบัน ปลดระวางแล้ว เมื่อ 30 ก.ค. 2547 เมืองพัทยาร่วมกับกองทัพเรือไทย จัดทำโครงการอุทยานใต้ทะเล เฉลิมพระเกียรติ พระบาทสมเด็จพระเจ้าอยู่หัว เนื่องในโอกาสฉลองสิริราชสมบัติครบ 60 ปี ณ บริเวณเกาะสาก อ่าวพัทยา จังหวัดชลบุรี ในวันที่ 17 ก.ย. 2549 เวลา 10.00 น.

**ประวัติ**
เรือหลวงกูด เดิมชื่อ "USS EXNO" (LSM-333) ต่อที่อู่พูลแมนเวิร์คส์ ชิคาโก ประเทศสหรัฐอเมริกา รัฐบาลไทยได้จัดซื้อมาในราคา 235,000 ดอลลาร์สหรัฐ ตามโครงการช่วยเหลือทางทหาร และได้ขึ้นระวางประจำการในกองทัพเรือไทย เมื่อวันที่ 20 พ.ย. 2490 ผ่านภารกิจสำคัญมากมาย รับใช้ชาติและราชนาวีมานานถึง 58 ปี

**เหรียญอิสริยาภรณ์**
 สหรัฐ :
** 80x80px เหรียญอเมริกันแคมเพน
** 80x80px เหรียญเนวีออคคิวเพเชินเซอวิส
** 80x80px เหรียญชัยชนะสงครามโลกครั้งที่ 2
** 80x80px เหรียญเอเซียติค-แปซิฟิกแคมเพน

**แหล่งข้อมูลอื่น**
  ข่าวในวงการเรือไทย-เทศ date=2007-03-12 
กูด
กูด
กูด
หมวดหมู่:เรือที่โอนจากกองทัพเรือสหรัฐไปยังกองทัพเรือไทย
หอเกียรติยศ

หอเกียรติยศ บางครั้งอาจเรียก "หอเรืองนาม" (Hall of fame) หมายถึงพิพิธภัณฑ์ประเภทหนึ่งที่สร้างขึ้นเพื่อเชิดชูบุคคลที่มุ่งมั่นอย่างสูงที่ได้ประกอบคุณงามความดีและมีความวิริยะสูงสุดจนประสบผลสำเร็จในกิจกรรมสาขาต่างๆ ในบางกรณี หอเกียรติยศอาจประกอบด้วยห้องโถงและห้องต่างๆ หรือเป็นพิพิธภัณฑ์ที่ใช้ในการจัดเก็บและแสดงสิ่งเชิดชูเกียรติยศของผู้ได้รับการยกย่อง เช่น รูปปั้น โล่ ถ้วยรางวัล เข็มขัดแชมเปี้ยน รวมทั้งสิ่งของที่ระลึกอื่นๆ ที่เกี่ยวข้อง แต่หอเกียรติยศบางแห่งก็ทำเพียงแต่แสดงรูปปั้นท่อนบนพร้อมการจารึกชื่อบุคคลผู้ได้รับการเชิดชูจากตามประเภทที่หอแห่งนั้นๆ ดำเนินการโดยไม่แสดงสิ่งของ เช่น ที่วิหารวาลฮาลลา
หอเกียรติยศ  ได้รับการแบ่งเป็นประเภทใหญ่ๆ ไว้หลายประเภทได้แก่
*หอเกียรติยศด้านดนตรี
*หอเกียรติยศด้านการแสดง
*หอเกียรติยศด้านการกีฬา
*หอเกียรติเฉพาะด้นอื่นๆ เช่น ด้านการประดิษฐ์คิดค้น
ในแต่ละประเภทจะแบ่งย่อยลงไป เช่นด้านกีฬา แบ่งลงไปตามชนิดกีฬา ดังที่มิกกี แมนเทิล นักเบสบอลอเมริกันได้รับการบรรจุชื่อไว้ใน"หอเกียรติยศเบสบอลแห่งชาติ" เป็นต้น ผู้ดำเนินการหรือเจ้าของหอเกียรติยศอาจเป็นทั้งภาครัฐและภาคเอกชน แต่ส่วนใหญ่มักเป็นองค์กรหรือสมาคมหรือชมรมของผู้ประกอบกิจกรรมนั้นๆ ทั้งระดับชาติและระดับท้องถิ่น เช่นหอเกียรติยศนักเขียนภาพการ์ตูนแคนาดา, หอเกียรติยศกอล์ฟแห่งโลก ฯลฯ  
ห้องโถงหอเกียรติยศวิหารวาลฮาลลา ประเทศเยอรมนี
หอเกียรติยศที่เก่าแก่แห่งหนึ่งที่นับเป็นตัวอย่างได้คือ "วิหารวาลฮาลลา" หรือ หอเกียรติยศและชื่อเสียงแห่งเยอรมัน ในแคว้นบาวาเรียซึ่งเปิดเมื่อ พ.ศ. 2355
นอกจากหอเกียรติยศซึ่งเป็นอาคารแล้ว ยังมีรูปแบบที่ใช้บาทวิถีเป็นที่แสดงที่เรียกว่า "บาทวิถีแห่งผู้เรืองนาม" (Walk of fame) เช่น บาทวิถีแห่งผู้เรืองนามในฮอลลีวูด บาทวิถีแห่งผู้เรืองนามแห่งแคนาดา บาทวิถีแห่งผู้เรืองนามแห่งเซนต์หลุยส์

**ดูเพิ่ม**
รายชื่อหอเกียรติยศในสหรัฐฯ 
*รายชื่อบุคคลในหอเกียรติยศนักประดิษฐ์แห่งชาติสหรัฐฯ date=2006-09-05 
*วาลฮาลลาเทมเปิล บาวาเรีย 
*บาทวิถีแห่งผู้เรืองนามในฮอลลีวูด 
*บาทวิถีแห่งผู้เรืองนามในแคนาดา 

**อ้างอิง**
วิกิพีเดียหน้าภาษาอังกฤษ 

หมวดหมู่:พิพิธภัณฑ์
รายชื่อตอนในเส้าหลิน สุดยอดพลังแห่งเพลงมวย

นี่คือรายชื่อตอนในเส้าหลิน สุดยอดพลังแห่งเพลงมวย  มีทั้งหมด 52 ตอน โดยแบ่งออกเป็น 3 ฤดูกาล ได้แก่

**ที่มา**
เส้าหลิน สุดยอดพลังแห่งเพลงมวย เป็นการ์ตูนทีวีแอนิเมชัน ที่ออกฉายครั้งแรกในสหรัฐอเมริกาทางวอร์เนอร์บราเธอร์ทีวีเน็ตเวิร์กในช่วง พ.ศ. 2546 - 2549 มีทั้งหมด 52 ตอน โดยแบ่งออกเป็น 3 ฤดูกาล ในฤดูกาลที่ 1 และ 2 จะจบลงด้วยตอนต่อเนื่องโดยในเนื้อหาจะมีนักรบเส้าหลินคนหนึ่งไปเข้าร่วมกับฝ่ายเฮ่ยหลิน (ฤดูกาลที่ 1 เรมุนโด้เข้าร่วมกับวู่หยา ฤดูกาลที่ 2 โอมิเข้าร่วมกับเชสยัง) ในฤดูกาลที่ 3 ไม่มีตอนต่อเนื่อง แต่จบลงด้วยตอน กาลเวลาแห่งอนาคต ที่มี 2 ตอนต่อกัน
ในตอน กาลเวลาแห่งอนาคต (2) เนื้อหาในตอนหลายอย่างบ่งบอกว่าเป็นตอนสุดท้ายของการ์ตูนเรื่องนี้ เช่น เพลงการ์ตูนที่เปิดตอนที่มังกรเส้าหลินเอาชนะฝ่ายเฮ่ยหลินได้ และปีศาจทั้งหมดที่เคยปรากฏก็ได้ปรากฏตัวในตอนท้ายของตอนนี้ อย่างไรก็ตาม เมื่อวันที่ 25 เมษายน พ.ศ. 2549 วอร์เนอร์บราเธอร์ได้ประกาศว่าจะมีการสร้างฤดูกาลที่ 4 แต่ก็ได้มีการยกเลิกไปในภายหลัง 

**รายชื่อตอน**

**ฤดูกาลที่ 1**
ฤดูกาลที่ 1 ฉายในช่วง พ.ศ. 2546 - 2547

**ฤดูกาลที่ 2**
ฤดูกาลที่ 2 ฉายในช่วง พ.ศ. 2547 - 2548

**ฤดูกาลที่ 3**
ฤดูกาลที่ 3 ฉายในช่วง พ.ศ. 2548 - 2549

**อ้างอิง**

**แหล่งข้อมูลอื่น**
  รายชื่อตอนจาก TV.com date=2008-12-16 
เส้าหลิน สุดยอดพลังแห่งเพลงมวย
โกทูโนว์

โกทูโนว์ (GotoKnow.org) เป็นเว็บไซต์ให้บริการบล็อก สำหรับแลกเปลี่ยนเรียนรู้บนอินเทอร์เน็ต พัฒนาโดย ดร.จันทวรรณ ปิยะวัฒน์ และ ผศ. ดร.ธวัชชัย ปิยะวัฒน์ จากคณะวิทยาการจัดการ มหาวิทยาลัยสงขลานครินทร์ เปิดให้บริการเมื่อวันที่ 27 พฤษภาคม พ.ศ. 2548 โดยในขณะนั้นมีเครื่องเซิร์ฟเวอร์อยู่ที่ ซานฟรานซิสโกประเทศสหรัฐอเมริกา ก่อนที่จะย้ายมาเมืองไทยในวันที่ 23 ตุลาคม พ.ศ. 2549 ภายใต้การสนับสนุนหลักจากสถาบันส่งเสริมการจัดการความรู้เพื่อสังคม (สคส.) โดยภายในเว็บไซต์มีการแบ่งย่อยเนื้อหาการแลกเปลี่ยนเรียนรู้ออกเป็นกลุ่มเนื้อหาต่าง ๆ  เช่น ชุมชนเบาหวาน ชุมชนอาหารปลอดภัย ชุมชนการป้องกันโรค นอกจากนี้ ในแต่ละหน้าจะเชื่อมโยงกันตามกลุ่มป้ายเพื่อง่ายต่อการค้นหาและเชื่อมโยงเนื้อหาที่ใกล้เคียงกันไว้ด้วยกัน
ผู้เขียน GotoKnow ส่วนใหญ่เป็นผู้เชี่ยวชาญจากหลายสาขาวิชา จากองค์กรเอกชน หน่วยงานรัฐบาล วงการศึกษา และวงการแพทย์ โดยมีผู้เขียนมากกว่า 65,000 คน และมีผู้เข้าชมกว่า 21,000 คนต่อวัน โดยเฉพาะในวงการศึกษาศาสตราจารย์นายแพทย์วิจารณ์  พานิช และคณะได้นำหลักการแนวคิดในการจัดการความรู้มาเผยแพร่ให้กับผู้บริหารต้นแบบของสำนักงานเลขาธิการสภาการศึกษา รุ่นที่ 1 และรุ่นที่ 2 ระหว่างปี พ.ศ. 2545-2547 และได้มีนักการศึกษาหลายท่านนำไปขยายผลต่อยอดการจัดการความรู้สู่การปฏิบัติ เช่น ดร.ปฐมพงศ์ ศุภเลิศ ได้เขียนหนังสือ "การจัดการความรู้สู่การประยุกต์ใช้ในสถานศึกษา" เพื่อเป็นเอกสารประกอบการเรียนการสอนรายวิชาการจัดการความรู้ ของนิสิตนักศึกษาระดับบัณฑิตศึกษาในมหาวิทยาลัย
ซอฟต์แวร์ที่ใช้ในรุ่นปัจจุบันเป็นซอฟต์แวร์เสรีในชื่อ "KnowledgeVolution" ที่พัฒนาโดย ดร.จันทวรรณ ปิยะวัฒน์ และ ผศ. ดร.ธวัชชัย ปิยะวัฒน์ ซึ่งซอฟต์แวร์นี้ใช้ลิขสิทธิ์แบบ GPL ภายใต้ลิขสิทธิ์ของสถาบันส่งเสริมการจัดการความรู้เพื่อสังคม
สำหรับการบริหารจัดการ GotoKnow.org นั้น ในช่วง 3 ปีแรกของการดำเนินงานได้รับการสนับสนุนงบประมาณในพัฒนาระบบและบริหารจัดการจากสถาบันส่งเสริมการจัดกาความรู้เพื่อสังคม (สคส.) อีกทั้งในช่วงก่อนหมดทุนในปีที่ 3 ได้มีการรับเงินบริจาคจากสมาชิก GotoKnow.org เพื่อสมทบทุน "กองทุนเพื่อการบริหารจัดการ GotoKnow.org / Learners.in.th"  และ ณ ปัจจุบัน GotoKnow.org ได้รับการสนับสนุนหลักจากสำนักงานกองทุนสนับสนุนการสร้างเสริมสุขภาพ (สสส.) ซึ่งเป็นทุนสนับสนุนในการพัฒนาระบบและบริหารจัดการเป็นระยะเวลา 3 ปี

**การพัฒนา GotoKnow.org**
GotoKnow.org ได้ติดตั้งซอฟต์แวร์ที่มีชื่อว่า KnowledgeVolution ซึ่งเป็นระบบการจัดการความรู้ระดับองค์กร (Open-Source Web-Based Enterprise Knowledge Management System) ชิ้นแรกของประเทศไทย ที่พัฒนาโดยทีมงาน UsableLabs และ โดยเริ่มแรกของการพัฒนานั้น ได้รับการสนับสนุนหลักจาก มูลนิธิสถาบันส่งเสริมการจัดการความรู้เพื่อสังคม (สคส.) สำนักงานกองทุนสนับสนุนการวิจัย (สกว.) มหาวิทยาลัยสงขลานครินทร์ และสำนักงานกองทุนสนับสนุนการสร้างเสริมสุขภาพ (สสส.)
KnowledgeVolution เป็นซอฟต์แวร์ที่พัฒนาในรูปแบบเผยแพร่รหัสต้นฉบับ (Source Code) หรือที่เรียกกันโดยทั่วไปว่าโอเพนซอร์ซ ให้ผู้ที่สนใจไม่ว่าจะเป็นองค์กรใด ๆ สามารถนำไปติดตั้งใช้งานทั้งในเครือข่ายแบบอินทราเน็ตหรืออินเทอร์เน็ต โดยไม่มีค่าใช้จ่ายใด ๆ
โกทูโนว์เป็นเว็บไซต์ที่มีผู้เข้าชมจากประเทศไทยมากเป็นอันดับที่ 261 (19 กันยายน 2557) จากการจัดอันดับโดยอะเล็กซา

**อ้างอิง**

**แหล่งข้อมูลอื่น**
 เว็บไซต์ทางการ
หมวดหมู่:เว็บไซต์ในประเทศไทย
หมวดหมู่:บล็อก
ลายกระหนก

ลายกระหนกสามตัว
ลายกระหนก เป็นลายพื้นฐานหนึ่งที่สำคัญของลายไทยในงานจิตรกรรมไทย มีพื้นฐานจากสามเหลี่ยมชายธง (สามเหลี่ยมมุมฉาก) อาจมีตัวเดียว หรือหลายตัวก็ได้ มักมีฐานมุมแหลมหันไปทางเดียวกัน โดยมีขนาดและสัดส่วนที่แตกต่างกันไป ลายกระหนกที่สำคัญ ได้แก่ กระหนกสามตัว กระหนกเปลว กระหนกใบเทศ จากนั้นก็เป็นกระหนกผักกูด  กระหนกกอ เป็นต้น

**ความหมาย**
ความหมายตามพจนานุกรม ฉบับราชบัณฑิตยสถาน ปี พ.ศ. 2525 ให้ความหมายว่า กระหนก หมายถึงลวดลาย แต่จะสะกดว่า กนก ก็ได้ด้วย,  กนก หมายถึงทอง
สมเด็จพระเจ้าบรมวงศ์เธอเจ้าฟ้ากรมพระยานริศรานุวัตติวงศ์  ทรงอธิบายใน พระนิพนธ์สาส์นสมเด็จ ว่า  "กนก" คงใช้เรียกตู้ลายทอง (ตู้ลายรดน้ำ) แล้วเข้าใจผิดไปว่า ลวดลายนั้นเป็น "กนก"

**บ่อเกิดแห่งลายไทย**
ลายไทยมีบ่อเกิดมาจากธรรมชาติ ได้แก่- ดอกบัว- ดอกมะลิ- ดอกชัยพฤกษ์- ใบฝ้ายเทศ- ผักกูด- ตาอ้อย- เถาวัลย์- กาบไผ่- เปลวไฟ- ฯลฯ

**กำเนิดของลายกระหนก และกระหนกสามตัว**
ต้นแบบของลายกระหนก มาจากหางไหล ซึ่งเป็นลายที่มาจากลักษณะของเปลวไฟ 
กระหนกสามตัวเป็นแม่ลาย ถือเป็นแม่แบบของกระหนกทั้งหลาย 

**ประเภทของลายกระหนก**
ลายกระหนกแบ่งเป็นประเภทใหญ่ ๆ ได้ ดังนี้คือ- กระหนกเปลว- กระหนกใบเทศ- กระหนกผักกูด- กระหนกนารี- กระหนกหางหงส์- กระหนกลายนาค- กระหนกช่อลายต่าง ๆ

**หนังสืออ่านเพิ่ม**
 โพธิ์ ใจอ่อนน้อม คู่มือลายไทย  โรงพิมพ์ธนาคารออมสิน พ.ศ. 2522. - พระเทวาภินิมมิต สมุดตำราลายไทย โรงพิมพ์คุรุสภา พ.ศ. 2530. ISBN 974-0038-44-1- สันติ เล็กสุขุม กระหนกในดินแดนไทย  สำนักพิมพ์มติชน พ.ศ. 2539. ISBN 974-7120-30-5

**แหล่งข้อมูลอื่น**
  พุทธศิลปะสถาปัตยกรรม ภาคต้น โดย พระพรหมพิจิตร-  จิตรธานี date=2007-08-14  
หมวดหมู่:ลายไทย
รัฐประหารในสยาม มิถุนายน พ.ศ. 2476

รัฐประหารในสยาม มิถุนายน พ.ศ. 2476 เป็นรัฐประหารในสยาม  เกิดขึ้นเมื่อวันอังคารที่ 20 มิถุนายน พ.ศ. 2476 นำโดย พันเอก พระยาพหลพลพยุหเสนา ยึดอำนาจการปกครองของนายกรัฐมนตรี พระยามโนปกรณ์นิติธาดา

**เหตุการณ์**
รัฐประหารครั้งนี้มีหลังจากที่หลวงประดิษฐ์มนูธรรมถูกบังคับให้ออกจากประเทศไทย ด้วยถูกโจมตีว่าเป็นคอมมิวนิสต์จากการเสนอสมุดปกเหลือง ตามด้วยการที่พระยามโนปกรณ์นิติธาดาประกาศพระราชกฤษฎีกาปิดสภาฯ และงดใช้รัฐธรรมนูญบางมาตราตั้งแต่ต้นเดือนเมษายน
ความสัมพันธ์ระหว่างคณะราษฎร กับ ก้อน หุตะสิงห์ ได้ตกตํ่าจนเกือบเหลือศูนย์
ในเดือนมิถุนายน สี่ทหารเสือคณะราษฎรลาออกจากตำแหน่งสำคัญทางทหาร พระยามโนปกรณ์นิติธาดาจึงแอบร่วมมือกับพันโทพระยาศรีสิทธิสงคราม ว่าที่เจ้ากรมยุทธการทหารบก วางแผนจับกุมและประหารชีวิตคณะราษฎรจำนวนหกสิบคน แต่ข่าวรั่วถึงพันโทหลวงพิบูลสงครามเสียก่อน
ในเวลาหัวค่ำของคืนวันที่ 20 มิถุนายน พ.ศ. 2476 คณะทหารบก, ทหารเรือ และพลเรือน นำโดยพระยาพหลพลพยุหเสนา, หลวงพิบูลสงคราม และหลวงศุภชลาศัย ได้นำกำลังทหารบีบให้พระยามโนปกรณ์นิติธาดาลาออกจากตำแหน่ง โดยอ้างเหตุผลว่าเพราะรัฐบาลกระทำการเป็นเผด็จการ ทำลายระบอบใหม่

**ผลสืบเนื่อง**
พระยาพหลพลพยุหเสนามอบหมายให้เจ้าพระยาพิชัยญาติ ประธานสภาผู้แทนราษฎร นำความกราบบังคมทูลพระบาทสมเด็จพระปกเกล้าเจ้าอยู่หัว ณ วังไกลกังวล หัวหิน เพื่อโปรดเกล้าฯ ให้เปิดประชุมสภาฯ พร้อมถวายรายงานเรื่องการยึดอำนาจ  ที่ประชุมสภาลงมติเลือกพระยาพหลพลพยุหเสนาเป็นนายกรัฐมนตรีคนใหม่ พระยาพหลพลพยุหเสนาดำรงตำแหน่งเพียงสิบวันก็ประกาศลาออกจากตำแหน่งนายกรัฐมนตรี ด้วยเห็นว่าตนเป็นผู้บัญชาการทหารบก มิสมควรจะเป็นผู้นำรัฐบาล แต่ในหลวงยับยั้งการลาออก
อีกด้านหนึ่ง บุคคลสำคัญรัฐบาลชุดที่แล้ว เช่น พระยาทรงสุรเดช ก็เดินทางออกนอกประเทศและถูกกีดกันจากแวดวงการเมือง ส่วนพระยามโนปกรณ์นิติธาดาเลือกเดินทางลี้ภัยไปที่ปีนัง อีกด้านหนึ่ง พระยาศรีสิทธิสงครามก็แค้นหลวงพิบูลสงครามถึงขั้นประกาศว่าจะต้องฆ่าให้ตาย
การรัฐประหารในครั้งนี้มีบันทึกของพระยาพหลพลพยุหเสนาไว้ว่า ง่ายดายกว่าเมื่อครั้งปฏิวัติวันที่ 24 มิถุนายน พ.ศ. 2475 ซึ่งการรัฐประหารครั้งนี้ ผู้ก่อการต้องกระทำ หาไม่แล้ว อาจจะถูกจัดการหมดทั้งคณะจากกลุ่มที่นิยมระบบการปกครองแบบเก่าก็ได้

**ดูเพิ่ม**
 รัฐประหารในสยาม เมษายน พ.ศ. 2476- ถนน 20 มิถุนา- กบฏบวรเดช

**อ้างอิง**
หมวดหมู่:ประวัติศาสตร์ไทยสมัยรัตนโกสินทร์
หมวดหมู่:รัฐประหารในประเทศไทย
หมวดหมู่:สยามในปี พ.ศ. 2476
หมวดหมู่:พระยาพหลพลพยุหเสนา (พจน์ พหลโยธิน)
หมวดหมู่:รัฐประหาร

หมวดหมู่:ความรุนแรงทางการเมือง
หมวดหมู่:การเปลี่ยนแปลงอำนาจทางการเมือง
หมวดหมู่:กบฏแบ่งตามประเภท
ไอ-โมบาย

ไอ-โมบาย (i-mobile) เป็นเครื่องหมายการค้าโทรศัพท์มือถือสัญชาติไทย ของบริษัท สามารถ ไอ-โมบาย จำกัด (มหาชน) หนึ่งในกลุ่มบริษัทสามารถ (บริษัท สามารถคอร์ปอเรชั่น จำกัด (มหาชน)) โดยเน้นการตลาดที่ราคาต่ำกว่าคู่แข่งในระดับเดียวกัน จำหน่ายในประเทศไทย มาเลเซีย กัมพูชา ศรีลังกา บังกลาเทศ พม่า และลาว โดยบริษัท ไอ-โมบาย อินเตอร์เนชั่นแนล จำกัด ในประเทศไทยจำหน่ายโดย บริษัท สามารถ ไอโมบาย จำกัด (มหาชน)

**ประวัติ**
บริษัท สามารถ ไอโมบาย จำกัด (มหาชน) เดิมชื่อ บริษัท สามารถ อีซี่เปย์ จำกัด ก่อตั้งโดยบริษัท สามารถ คอร์ปอเรชั่น จำกัด (มหาชน) (SAMART) เมื่อปี 2538 ด้วยทุนจดทะเบียน 50 ล้านบาท มีวัตถุประสงค์หลักในขณะนั้นเพื่อประกอบธุรกิจเกี่ยวกับอุปกรณ์สื่อสารโทรคมนาคม

**การปิดตัวของกิจการ**
ไอโมบายนั้นเคยรุ่งเรืองในอดีตแต่ในปัจจุบันตลาดโทรศัพท์มือถือหรือโทรศัพท์อัจฉริยะนั้นมีการแข่งขันสูงมาก ทำให้ไอโมบายนั้นไม่ประสบความสำเร็จในปัจจุบัน ซึ่งในปี 2559 นั้น ไอโมบายนั้นมีรายได้ 3,461 ล้านบาท ขาดทุน 720 ล้านบาท จึงทำให้ไอโมบายต้องปิดกิจการลงในปี 2560 

**รายชื่อผลิตภัณฑ์**

**ผลิตภัณฑ์**
โทรศัพท์มือถือ
*เน็ตบุ๊ค

**อ้างอิง**
  เว็บไซต์ ไอโมบาย date=2010-04-13 -  ข่าว ไอโมบาย date=2010-03-17 

**แหล่งข้อมูลอื่น**
  บริษัท สามารถ ไอ-โมบาย จำกัด (มหาชน) date=2008-12-16 -  บริษัท ไอ-โมบาย อินเตอร์เนชั่นแนล จำกัด date=2006-10-04 
ไอ-โมบาย
ไอ-โมบาย
หมวดหมู่:ตราสินค้าไทย
หมวดหมู่:บริษัทของไทยที่ปิดกิจการ
หมวดหมู่:บริษัทไทยที่ปิดกิจการในปี พ.ศ. 2560
วิทยาศาสตร์การแพทย์

วิทยาศาสตร์การแพทย์ (อังกฤษ: Medical Sciences) เป็นสาขาของวิทยาศาสตร์สุขภาพ ที่ศึกษาครอบคลุมในศาสตร์ต่าง ๆ ทางการแพทย์ที่ข้องกับสุขภาพของมนุษย์ ซึ่งนำไปสู่ความเข้าใจเชิงลึกเกี่ยวกับร่างกาย สุขภาพ การตรวจวินิจฉัย ป้องกันและเฝ้าระวังโรค การส่งเสริมสุขภาพ การตรวจพิสูจน์หลักฐานทางนิติวิทยาศาสตร์และนิติเวชศาสตร์ ช่วยเสริมสร้างทักษะการวิจัยทางชีวเวชศาสตร์ โดยทั่วไปนักศึกษาจะต้องศึกษาในรายวิชาเฉพาะทาง เช่น กายวิภาคศาสตร์ สรีรวิทยา พยาธิวิทยา ชีวเคมี จุลชีววิทยา ชีววิทยาระดับโมเลกุล พันธุศาสตร์ ระบาดวิทยา พิษวิทยา เภสัชวิทยา และเทคโนโลยีชีวภาพ เป็นต้น

**มหาวิทยาลัยที่เปิดสอนในไทย**
# คณะวิทยาศาสตร์การแพทย์ มหาวิทยาลัยนเรศวร
# คณะวิทยาศาสตร์การแพทย์ มหาวิทยาลัยพะเยา
# คณะวิทยาศาสตร์และเทคโนโลยี มหาวิทยาลัยหัวเฉียว
# คณะสหเวชศาสตร์ มหาวิทยาลัยบูรพา
# คณะวิทยาศาสตร์ มหาวิทยาลัยมหิดล
# คณะวิทยาศาสตร์ชีวการแพทย์ มหาวิทยาลัยรังสิต
# คณะวิทยาศาสตร์สาขาวิทยาศาสตร์การแพทย์ มหาวิทยาลัยราชภัฏบ้านสมเด็จเจ้าพระยา
หมวดหมู่:วิทยาศาสตร์สุขภาพ
หมวดหมู่:การแพทย์เฉพาะทาง
หมวดหมู่:สุขภาพ
หมวดหมู่:คณะในกลุ่มวิทยาศาสตร์สุขภาพ
หมวดหมู่:คณะในกลุ่มสหเวชศาสตร์
หมวดหมู่:วิชาชีพทางด้านสาธารณสุข
หมวดหมู่:วิทยาศาสตร์
หมวดหมู่:วิทยาศาสตร์ประยุกต์
หมวดหมู่:สาธารณสุข
เดอะบร็องซ์

แผนที่นครนิวยอร์ก โดยสีเหลืองเป็นเดอะบร็องซ์
เดอะบร็องซ์ หรือเรียกย่อว่า บร็องซ์ (The Bronx) เป็นหนึ่งในเบอโรในนครนิวยอร์ก ตั้งอยู่ในเคาน์ตีบร็องซ์ โดยเดอะบร็องซ์ตั้งอยู่ทางเหนือสุดของเมือง และเป็นเบอโรเดียวของนครนิวยอร์กที่ไม่ได้อยู่บนเกาะ บร็องซ์มีประชากรประมาณ 1.35 ล้านคน
ดนตรีฮิปฮอปถือกำเนิดขึ้นในส่วนทางใต้ของเดอะบร็องซ์ในช่วง คริสต์ทศวรรษ 1970 โดยคำว่า "ฮิปฮอป" จะมีชื่อเล่นว่า "เดอะบูกกีดาวน์บร็องซ์" 
ชื่อของเบอโรจะใช้ชื่อคำว่า "เดอะบร็องซ์" ในขณะที่ชื่อของเคาน์ตีจะใช้เพียงแค่ว่า "บร็องซ์"
บร็องซ์คือที่ตั้งของ Yankees Stadium สนามของทีมเบสบอลที่ดังที่สุดในอเมริกาและเป็นเจ้าของหมวก NY ที่ดังไปทั่วโลก
หมวดหมู่:นครนิวยอร์ก
หมวดหมู่:เดอะบร็องซ์
เชลซี

เชลซี (Chelsea) อาจหมายถึง- เชลซี (ลอนดอน) เขตเมืองในลอนดอน- เชลซี (นิวยอร์ก) เขตเมืองในนิวยอร์ก- สโมสรฟุตบอลเชลซี สโมสรฟุตบอลในอังกฤษตั้งอยู่ในเขตเชลซี- เชลซี คลินตัน บุตรสาวของ บิล คลินตัน
รูปเก้าเหลี่ยม

ในทางเรขาคณิต รูปเก้าเหลี่ยม (อังกฤษenneagon หรือ nonagon) คือ รูปหลายเหลี่ยมที่มี 9 ด้าน และมี 9 มุมจำนวน 
ในภาษาอังกฤษ คำว่า "enneagon" มาจากคำศัพท์ภาษากรีก เอนเนอา + โกนอน  (εννεα, เก้า + γωνον, มุม) ส่วนคำว่า nonagon นั้น มาจากภาษาละติน โนนุส (nonus "ที่เก้า" + gonon "มุม") 
รูปเก้าเหลี่ยมปกติ หรือ รูปเก้าเหลี่ยมด้านเท่า นั้นมีมุมภายในมุมละ 140° ส่วนพื้นที่ของรูปเก้าเหลี่ยมด้านเท่า มีความยาวด้าน a เท่ากับ 


**การสร้างรูปเก้าเหลี่ยม**
รูปเก้าเหลี่ยมด้านเท่า ไม่สามารถสร้างด้วยไม้บรรทัดและวงเวียน ต้องอาศัยการแบ่งมุม
File:Approximated Nonagon Inscribed in a Circle.gif

**ดูเพิ่ม**
 จำนวนเก้าเหลี่ยม (Enneagonal number)- ทรงเก้าหน้า (Enneahedron)

**แหล่งข้อมูลอื่น**
  รูปเก้าเหลี่ยม จากเว็บไซต์ MathWorld-  Enneagon จาก MathWorld
หมวดหมู่:เรขาคณิต
9
รูปสิบห้าเหลี่ยม

รูปสิบห้าเหลี่ยมด้านเท่า
ในทางเรขาคณิต รูปสิบห้าเหลี่ยม (อังกฤษ : pentadecagon) คือรูปหลายเหลี่ยม ที่มี 15 ด้าน และ 15 มุม 
รูปสิบห้าเหลี่ยมด้านเท่า หรือรูปสิบห้าเหลี่ยมปกตินั้น มีมุมภายในมุมละ 156° และมีความยาวด้าน a จะมีพื้นที่ดังนี้


**การสร้างรูปสิบห้าเหลี่ยม**
รูปสิบห้าเหลี่ยมด้านเท่า สามารถสร้างได้ด้วยวงเวียนและไม้บรรทัด ภาพเคลื่อนไหวต่อไปนี้แสดงการสร้างรูปสิบห้าเหลี่ยม 36 ขั้นตอน ซึ่งปรับปรุงจากวิธีการที่ระบุในหนังสือ Element เล่ม 4 ประพจน์ 16 ของยุคลิด
โปรดสังเกตว่า รัศมีของวงเวียนยังคงไม่เปลี่ยนแปลง ระหว่างขั้นตอนที่ 14 ถึง 21
ภาพเคลื่อนไหว แสดงการสร้างรูปสิบห้าเหลี่ยมด้วยวงเวียนและไม้บรรทัด
15
เด็กแนว

เด็กแนว เป็นคำเรียกพฤติกรรมลักษณะของกลุ่มสังคมวัยรุ่นในวัฒนธรรมสมัยนิยม โดยในพจนานุกรมคำใหม่ให้ความหมายไว้ว่าวัยรุ่นที่มีรสนิยมการแต่งกายที่ไม่เหมือนใคร ในตามสื่อหรือตามเว็บบอร์ด จะกล่าวถึงเด็กแนวในหลายรูปแบบ 

**อ้างอิง**
หมวดหมู่:วัฒนธรรมประชานิยม
หมวดหมู่:วัยรุ่น
การเล่าเรื่อง

การเล่าเรื่อง (storytelling) เป็นวิธีการใช้ดึงความรู้ที่อยู่ในคน (tacit knowledge) ออกมา เพราะเรื่องเล่าถือได้ว่าเป็นวิธีการสื่อที่ผสมผสานทั้งบริบท (context) และเนื้อหา (content) เรื่องเล่าจึงมีทั้งอารมณ์ ความรู้สึก ความเชื่อของผู้เล่าปนลงไปด้วย การเล่าเรื่องมีสภาพที่แตกต่างออกไปตามบริบท
หมวดหมู่:การเล่าเรื่อง
หมวดหมู่:วรรณกรรมมุขปาฐะ
หมวดหมู่:คติชนวิทยา
เกาะสาก

เกาะสาก เป็นเกาะขนาดเล็กในพัทยา ตั้งอยู่หมู่ที่ 7 ตำบลนาเกลือ อำเภอบางละมุง จังหวัดชลบุรี ห่างจากเกาะล้านไปทางทิศเหนือประมาณ 600 เมตร รูปร่างโค้งเป็นรูปเกือกม้าหงาย มีหาดทราย 2 หาดทางทิศเหนือและใต้ของเกาะ และมีแนวปะการัง บนเกาะมีที่พักสำหรับนักท่องเที่ยว
เดิมทีเกาะสากเป็นสถานที่ตากอากาศของตระกูลจุลละทรัพย์สำหรับต้อนรับแขกบ้านแขกเมือง บริเวณหน้าหาดมีสิ่งปลูกสร้างลักษณะเป็นรีสอร์ตประมาณ 15 หลัง และบริเวณทางเดินไปยังชายหาด 2 ข้างทาง มีรั้วรอบ ภายในรั้วจะมีรอยประทับของฝ่ามือและฝ่าเท้าบุคคลที่มีชื่อเสียงในแวดวงต่าๆ ทั้งนักการเมือง จากไทยและต่างประเทศ รวมไปถึงรอยพระบรมวงศานุวงศ์เรียงรายเป็นระยะทางยาวกว่า 50 เมตร

**อ้างอิง**

**แหล่งข้อมูลอื่น**
สาก
ความดันเลือด

ความดันเลือด (blood pressure, ย่อ: BP) หรือที่เรียกว่า ความดันเลือดแดง เป็นความดันที่เกิดจากเลือดหมุนเวียนกระทำต่อผนังหลอดเลือด และเป็นหนึ่งในอาการแสดงชีพที่สำคัญ คำว่า "ความดันเลือด" โดยไม่เจาะจงปกติหมายถึง ความดันเลือดแดงของการไหลเวียนเลือดทั่วกาย ระหว่างหัวใจเต้นแต่ละครั้ง ความดันเลือดแปรผันระหว่างความดันสูงสุด (ช่วงการบีบตัวของหัวใจ) และความดันต่ำสุด (ช่วงหัวใจคลายตัว) ความดันเลือดในการไหลเวียนเลือดเกิดจากการสูบของหัวใจเป็นหลัก ผลต่างของความดันเลือดเฉลี่ยเป็นผลให้เลือดไหลจากที่หนึ่งไปยังอีกที่หนึ่งในการไหลเวียนเลือด อัตราการไหลของเลือดเฉลี่ยขึ้นอยู่กับทั้งความดันเลือดและความต้านทานต่อการไหลของหลอดเลือด ความดันเลือดเฉลี่ยลดลงเมื่อเลือดไหลเวียนเคลื่อนห่างจากหัวใจผ่านหลอดเลือดแดงและหลอดเลือดฝอย เนื่องจากการสูญเสียพลังงานกับความหนืด ความดันเลือดเฉลี่ยลดลงตลอดทั้งการไหลเวียนเลือด แม้ส่วนมากจะตกลงในหลอดเลือดแดงเล็กและหลอดเลือดแดงจิ๋ว (arteriole) ความโน้มถ่วงมีผลต่อความดันเลือดผ่านแรงอุทกสถิต (คือ ระหว่างยืน) และลิ้นในหลอดเลือดดำ การหายใจและการสูบจากการบีบตัวของกล้ามเนื้อลายยังผลต่อความดันในหลอดเลือดดำ 

**อ้างอิง**
ความดันโลหิต
วงไพบูลย์ร่วมแห่งมหาเอเชียบูรพา

อาณาบริเวณวงไพบูลย์ร่วมแห่งมหาเอเชียบูรพา ในปี ค.ศ. 1942
ไฟล์:Manchukuo011.jpg|right|150px|thumb|โปสเตอร์โฆษณาชวนเชื่อ แสดงภาพสันติภาพระหว่างญี่ปุ่น จีนฮั่น และแมนจูกัว
สแตมป์รูปแผนที่วงไพบูลย์ร่วมแห่งมหาเอเชียบูรพา
วงไพบูลย์ร่วมแห่งมหาเอเชียบูรพา (大東亜共栄圏; Greater East Asia Co-Prosperity Sphere) เป็นความพยายามของญี่ปุ่นที่จะรวบรวมและสร้างแนวป้องกันแห่งชาติเอเชียเพื่อหลุดพ้นจากอิทธิพลของชาติตะวันตก โดยเป็นความคิดริเริ่มของนายพลฮาจิโร อาริตะ ซึ่งในขณะนั้นดำรงตำแหน่งรัฐมนตรีว่าการกระทรวงการต่างประเทศ และมีอุดมการณ์ทางการทหารอย่างแรงกล้าที่จะสร้างมหาเอเชียบูรพา (Greater East Asia)
ในระหว่างที่สงครามกำลังดำเนินอยู่นั้น ญี่ปุ่นได้พยายามโฆษณาชวนเชื่อ โดยมีประโยคที่ว่า "เอเชียเพื่อชาวเอเชีย" (Asia for Asians) โดยเนื้อหานั้นจะพูดถึงเกี่ยวกับการปลดปล่อยชาติในเอเชียให้หลุดพ้นจากลัทธิจักรวรรดินิยม โดยทำการบุกประเทศเพื่อนบ้าน และขับไล่ทหารอังกฤษ ฝรั่งเศส และอเมริกันออกไปจากภูมิภาคนี้

**ปัจจัยที่ผลักดันให้ญี่ปุ่นคิดสร้างวงไพบูลย์มหาเอเชียบูรพา**
# มีความคิดที่ว่าญี่ปุ่นมีชาติพันธุ์ที่เหนือกว่าชาติอื่นในเอเชีย ในเมื่อปกครองโดยพระจักรพรรดิผู้ทรงสืบเชื้อสายมาจากพระอาทิตย์มาอย่างไม่ขาดสาย จึงมีสิทธิชอบธรรมที่จะเป็นใหญ่คุ้มครองชาติอื่น
# ญี่ปุ่นคิดว่าวัฒนธรรมตะวันตกหรือปรัชญาตะวันตกเป็นยาพิษของตะวันออกและเป็นวัฒนธรรมที่เสื่อมทราม จึงจำเป็นที่จะต้องฟื้นฟูระเบียบสังคมและวัฒนธรรมตามขนบธรรมเนียมประเพณีดั้งเดิมของตะวันออกที่เป็นแบบอำนาจนิยมขึ้นมาแทนระบอบประชาธิปไตยแบบตะวันตก เพื่อให้เอเชียเป็นของชาวเอเชียเท่านั้น

**ขอบเขตพื้นที่โครงการสร้างมหาเอเชียบูรพา**
 22px ญี่ปุ่น กับอาณานิคมและดินแดนที่ยึดครอง- 22px แมนจูกัว (ค.ศ. 1940–1945)- 22px เหม่งเจียง (ค.ศ. 1940–1945)- 22px สาธารณรัฐจีน (ค.ศ. 1940–1945)- 22px รัฐพม่า (ค.ศ. 1943–1945)- 22px สาธารณรัฐฟิลิปปินส์: (ค.ศ. 1943–1945)- 22px จักรวรรดิเวียดนาม (ค.ศ. 1945)- 22px ราชอาณาจักรกัมพูชา (ค.ศ. 1945)- 22px ราชอาณาจักรลาว (ค.ศ. 1945)- 22px อินเดิยอิสระ (ค.ศ. 1943–1945)- 22px ราชอาณาจักรไทย (ค.ศ. 1941–1945)

**อ้างอิง**
  Historyplace.com
หมวดหมู่:การเมืองในสงครามโลกครั้งที่สอง
หมวดหมู่:การยึดครองทางทหารของญี่ปุ่น
หมวดหมู่:ฝ่ายอักษะ
หมวดหมู่:อุดมการณ์รวมกลุ่มเอเชีย
หมวดหมู่:จักรวรรดิอาณานิคมญี่ปุ่น
หมวดหมู่:ญี่ปุ่นในสงครามโลกครั้งที่สอง
หมวดหมู่:ประวัติศาสตร์การทหารของญี่ปุ่นระหว่างสงครามโลกครั้งที่สอง
หมวดหมู่:จีนในสงครามโลกครั้งที่สอง
หมวดหมู่:ประเทศไทยในสงครามโลกครั้งที่สอง
หมวดหมู่:ประวัติศาสตร์การทหารของไทยระหว่างสงครามโลกครั้งที่สอง
หมวดหมู่:ฮ่องกงในสงครามโลกครั้งที่สอง
หมวดหมู่:บริติชมาลายาในสงครามโลกครั้งที่สอง
หมวดหมู่:แปซิฟิกใต้ในอาณัติในสงครามโลกครั้งที่สอง
หมวดหมู่:ไต้หวันในสงครามโลกครั้งที่สอง
หมวดหมู่:วัดในจังหวัดชลบุรี

ชลบุรี
ชลบุรี
หมวดหมู่:ศาสนสถานในจังหวัดชลบุรี
หมวดหมู่:ศาสนาพุทธในจังหวัดชลบุรี
ทีเอสออนไลน์

ทีเอสออนไลน์ (TS Online) เป็นเกมออนไลน์ประเภท MMORPG เป็นเกมส์ออนไลน์แนวเทิร์นเบสเกมส์แรก จากบริษัท ไชนีสเกมเมอร์ อ้างอิงจากนวนิยายจีนสุดฮิต "สามก๊ก" โดยผู้เล่นจะเกิดในยุดปัจจุบัน แต่จะโดนส่งไปผจญภัยในยุคสามก๊ก ซึ่งจะได้ร่วมผจญภัยและได้เจอผู้ที่มีชื่อเสียงมากมายในยุคนั้น เช่น เล่าปี่ ขงเบ้ง โจโฉ เป็นต้น

**ข้อมูลต่างๆภายในเกม**
รูปแบบการแพ้ชนะของธาตุในเกม
ในเกมนี้มีตัวละครที่ใช้ธาตุในการต่อสู้ และแต่ละธาตุจะมีการข่มกัน แต่ไม่ใช่ว่าการข่มนี้จะมีผล100% แต่จะมีปัจจัยอื่นๆหลายๆสิ่งมาช่วยกันเสริม เพราะฉะนั้นการข่มกันของธาตุจึงเป็นเพียงส่วนหนึ่งของการแพ้ชนะเท่านั้น
1.ธาตุดิน ชนะธาตุ น้ำ แพ้ธาตุ ลม
2.ธาตุน้ำ ชนะธาตุ ไฟ แพ้ธาตุ ดิน
3.ธาตุลม ชนะธาตุ ดิน แพ้ธาตุ ไฟ
4.ธาตุไฟ ชนะธาตุ ลม แพ้ธาตุ น้ำ
ระบบการเก็บเลเวลในเกม
ในเกมนี้ระบบเกมจะเป็นแนว เทิร์นเบส และมีระบบบอทในตัวเกมอยู่แล้ว คือการใช้ลูกชิ้นโจมตีอัตโนมัติ ซึ่งมีหลากหลายรูปแบบให้เลือกใช้เช่น
1.ลูกชิ้นโจมตี 
2.ลูกชิ้นแดงหรือลูกชิ้นรักษาอัตโนมัติ
3.ลูกชิ้นปาโต้เยาใช้ในการเดินวนเพื่อหามอนส์เตอร์
นอกจากนี้ยังมีลูกชิ้นอีกหลายแบบให้เลือกใช้ ดังนั้นระบบลูกชิ้นนับว่าเป็นระบบที่ช่วยให้ผู้เล่นสะดวกสบายมากขึ้นทีเดียว
รายชื่อเซิร์ฟเวอร์- มาเก๊า09
s9.tsonline.in.th

**แหล่งข้อมูลอื่น**
  เว็บไซต์อย่างเป็นทางการของทีเอสออนไลน์ date=2006-09-09 -  เว็บไซต์เอเชียซอฟท์ ชินคอร์ปอเรชั่น-  Fanclub's Forum TS2 in Thailand date=2009-06-25 -  Fanclub's TS2 Blog in Thailand date=2010-05-17 
หมวดหมู่:เกมออนไลน์
สำนักงานป้องกันและปราบปรามการฟอกเงิน

สำนักงานป้องกันและปราบปรามการฟอกเงิน (อักษรย่อ: ปปง.) (Anti-Money Laundering Office) เป็นส่วนราชการที่อยู่ในบังคับบัญชาขึ้นตรงต่อนายกรัฐมนตรี มีอำนาจหน้าที่ในการวางหลักเกณฑ์ และดูแลให้มีการปฏิบัติตามกฎหมาย ว่าด้วยการป้องกันและปราบปรามการฟอกเงิน รวมทั้งเป็นหน่วยงานตรวจสอบวิเคราะห์ข้อมูลทางการเงินที่เกี่ยวข้องกับการฟอกเงิน
สำนักงาน ปปง. เป็นหน่วยงาน จัดตั้งขึ้นตามพระราชบัญญัติป้องกันและปราบปรามการฟอกเงิน พ.ศ. 2542  มีเลขาธิการ ปปง. เป็นข้าราชการพลเรือนสามัญ ซึ่งพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ แต่งตั้งขึ้นตามคำแนะนำของคณะรัฐมนตรีและได้รับความเห็นชอบจากสภาผู้แทนราษฎรและวุฒิสภา ต่อมาภายหลัง รัฐประหารในประเทศไทย พ.ศ. 2557 ได้มีการเปลี่ยนแปลงคณะกรรมการตามกฎหมายพระราชบัญญัติป้องกันและปราบปรามการฟอกเงิน (ฉบับที่ 5) พ.ศ. 2558  โดยไม่มีนายกรัฐมนตรีเป็นประธาน และรัฐมนตรีว่าการกระทรวงการคลังเป็นรองประธานกรรมการ

**การวิพากษ์วิจารณ์**
สำนักงานป้องกันและปราบปรามการฟอกเงิน พญาไท
สำนักงานป้องกันและปราบปรามการฟอกเงิน เป็นหน่วยงานที่ถูกวิจารณ์ว่าทำตามคำสั่งของนักการเมืองในการดำเนินคดีต่าง ๆ อาทิ กรณีเข้าตรวจสอบบัญชีธนาคาร และการชำระภาษีย้อนหลัง ของสื่อมวลชน เช่นสมัย ทักษิณ ชินวัตร เป็นประธานสำนักงานป้องกันและปราบปรามการฟอกเงินโดยตำแหน่ง  สั่งสอบบัญชี สุทธิชัย หยุ่น แม้ว่าเป็นหน่วยงานที่ไม่สังกัดสำนักนายกรัฐมนตรี กระทรวง ทบวงใด แต่นายกรัฐมนตรีมักส่งบุคคลที่เขาไว้ใจได้ว่าจะนโยบายมาเป็นเลขาธิการ ไม่เว้นแม้แต่คณะรักษาความสงบแห่งชาติ ที่แต่งตั้ง พลตำรวจเอก ชัยยะ ศิริอำพันธ์กุล เป็นเลขาธิการ  ภายหลัง รัฐประหารในประเทศไทย พ.ศ. 2557 ได้มีการแก้กฎหมาย ยกเลิกให้ นายกรัฐมนตรีเป็นประธานกรรมการโดยตำแหน่ง และรัฐมนตรีว่าการกระทรวงการคลังเป็นรองประธานกรรมการโดยตำแหน่ง ยกเลิกอธิบดีกรมการประกันภัย อธิบดีกรมที่ดิน อธิบดีกรมสรรพากร อธิบดีกรมสนธิสัญญาและกฎหมาย เลขาธิการคณะกรรมการป้องกันและปราบปรามยาเสพติด และประธานสมาคมธนาคารไทย จากการเป็นกรรมการในสำนักงานป้องกันและปราบปรามการฟอกเงิน
ภายหลัง รัฐประหารในประเทศไทย พ.ศ. 2557 พ.ต.อ.สีหนาท ประยูรรัตน์ เลขาธิการปปง. ถูกย้ายเป็นที่ปรึกษาปปง. ในวันที่ 13 มีนาคม 2559 และ มีคำสั่งสำนักนายกรัฐมนตรี ที่ 120/2560 เรื่องให้ข้าราชการมาปฏิบัติราชการสำนักนายกรัฐมนตรี โดยย้ายให้มาปฏิบัติราชการที่สำนักนายกรัฐมนตรี ในวันที่ 3 พฤษภาคม 2560 และพล.ต.ต.รมย์สิทธิ์ วีริยาสรร เลขาธิการปปง.ในขณะนั้น ถูกคำสั่งหัวหน้าคณะรักษาความสงบแห่งชาติ ที่ 12/2561 ให้ดำรงตำแหน่งผู้ตรวจราชการพิเศษประจำสำนักนายกรัฐมนตรีซึ่งเท่ากับเขาเป็นเลขาธิการที่ทำงานเพียง 46 วัน

**อ้างอิง**

**แหล่งข้อมูลอื่น**
  เว็บไซต์สำนักงานคณะกรรมการป้องกันและปราบปรามการฟอกเงิน
หมวดหมู่:หน่วยงานที่อยู่ในบังคับบัญชาขึ้นตรงต่อนายกรัฐมนตรี
หมวดหมู่:เศรษฐกิจของประเทศไทย
หมวดหมู่:หน่วยงานภาครัฐที่ก่อตั้งในปี พ.ศ. 2542
หมวดหมู่:ก่อตั้งในประเทศไทยในปี พ.ศ. 2542
หมวดหมู่:หน่วยงานของรัฐบาลไทยในเขตพญาไท
ป้องกันและปราบปรามการฟอกเงิน
คณะกรรมการป้องกันและปราบปรามยาเสพติด

สำนักงานคณะกรรมการป้องกันและปราบปรามยาเสพติด ย่อว่า สำนักงาน ป.ป.ส. (Office of the Narcotics Control Board) เป็นคณะกรรมการซึ่งกำหนดนโยบายและมาตรการป้องกันและปราบปรามยาเสพติดในประเทศไทย มีประธาน คือ นายกรัฐมนตรีไทย พร้อมด้วยกรรมการโดยตำแหน่ง และกรรมการผู้ทรงคุณวุฒิอื่น ๆ รวม 36 คน
หน่วยธุรการของคณะกรรมการ ป.ป.ส. คือ สำนักงานคณะกรรมการป้องกันและปราบปรามยาเสพติด ย่อว่า สำนักงาน ป.ป.ส. จัดตั้งขึ้นใน พ.ศ. 2519 ปัจจุบันเป็นหน่วยงานในสังกัดกระทรวงยุติธรรม และมีผู้บริหารเรียกว่า เลขาธิการ ป.ป.ส. เลขาธิการคณะกรรมการป้องกันและปราบปรามยาเสพติดคนปัจจุบัน คือ พลตํารวจโท ภาณุรัตน์ หลักบุญ

**การแบ่งส่วนราชการ**
สำนักงาน ป.ป.ส. แบ่งเป็น 23 หน่วยงาน (21 กอง/สำนัก 2 กลุ่มงาน)
# สำนักงานเลขานุการกรม
# กองกฎหมาย
# ศูนย์เทคโนโลยีสารสนเทศ
# สถาบันพัฒนาบุคลากรด้านการป้องกันและปราบปรามยาเสพติด
# สถาบันวิชาการและตรวจพิสูจน์ยาเสพติด
# สถาบันสำรวจและติดตามการปลูกพืชเสพติด 
# สำนักการต่างประเทศ
# สำนักงานป้องกันและปราบปรามยาเสพติด กรุงเทพมหานคร
# สำนักงานป้องกันและปราบปรามยาเสพติด ภาค 1
# สำนักงานป้องกันและปราบปรามยาเสพติด ภาค 2
# สำนักงานป้องกันและปราบปรามยาเสพติด ภาค 3
# สำนักงานป้องกันและปราบปรามยาเสพติด ภาค 4
# สำนักงานป้องกันและปราบปรามยาเสพติด ภาค 5
# สำนักงานป้องกันและปราบปรามยาเสพติด ภาค 6
# สำนักงานป้องกันและปราบปรามยาเสพติด ภาค 7
# สำนักงานป้องกันและปราบปรามยาเสพติด ภาค 8
#  สำนักงานป้องกันและปราบปรามยาเสพติด ภาค 9
# สำนักตรวจสอบทรัพย์สินคดียาเสพติด
# สำนักปราบปรามยาเสพติด
# สำนักยุทธศาสตร์
# สำนักพัฒนาการป้องกันและแก้ไขปัญหายาเสพติด
# กลุ่มตรวจสอบภายใน
# กลุ่มพัฒนาระบบบริหาร

**รายนามเลขาธิการ ป.ป.ส.**

**อ้างอิง**

**แหล่งข้อมูลอื่น**
  เว็บไซต์สำนักงาน ป.ป.ส. date=2006-07-18 
หมวดหมู่:กระทรวงยุติธรรม
หมวดหมู่:ยาเสพติด
หมวดหมู่:คณะกรรมการ
หมวดหมู่:องค์การที่ก่อตั้งในปี พ.ศ. 2519
หมวดหมู่:หน่วยงานของรัฐบาลไทยในเขตพญาไท
คณะเภสัชศาสตร์

คณะเภสัชศาสตร์ หรือ สำนักวิชาเภสัชศาสตร์ (School of Pharmacy) เป็นสถานศึกษาพื้นฐานในการผลิตเภสัชกร โดยแบ่งเป็นการศึกษาในระดับปริญญาบัณฑิตและบัณฑิตศึกษา การศึกษาทางเภสัชศาสตร์โดยส่วนใหญ่เป็นการศึกษาในระดับอุดมศึกษา ในหลายประเทศได้จัดหลักสูตรการศึกษาโดยใช้ระยะเวลาการศึกษา 3 - 6 ปี อันประกอบด้วย เภสัชศาสตรบัณฑิต, วิทยาศาสตรบัณฑิต สาขาเภสัชศาสตร์ หรือในระดับผู้เชี่ยวชาญทางเภสัชกรรม (Doctor of Pharmacy) ภายหลังสำเร็จการศึกษาแล้วในแต่ละประเทศจะมีการจดขึ้นทะเบียนเป็นเภสัชกรแตกต่างกันออกไป
คณะเภสัชศาสตร์ได้รับการจัดตั้งขึ้นเป็นครั้งแรกในประเทศฝรั่งเศส ซึ่งนับเป็นสถาบันการศึกษาทางเภสัชศาสตร์แห่งแรกที่ได้ยกระดับเข้าสู่ระดับอุดมศึกษา การศึกษาทางเภสัชศาสตร์โดยส่วนมากได้รับการแบ่งเป็น 2 ระบบ คือ วิทยาศาสตร์เภสัชศาสตร์ และ เภสัชบริบาลศาสตร์ โดยผู้สำเร็จการศึกษาทั้งสองประเภทต้องจดทะเบียนเป็นเภสัชกรเช่นกัน โดยวิทยาศาสตร์เภสัชศาสตร์ได้จำแนกออกเป็นหลายสาขา เช่น เภสัชภัณฑ์ เภสัชอุตสาหกรรม เภสัชวิทยา เภสัชเวท เภสัชเคมี เภสัชศาสตร์สังคม บริหารเภสัชกิจ และเภสัชบริบาลศาสตร์ยังแบ่งเป็น เภสัชกรรมคลินิก เป็นต้น
ปัจจุบันมีการจัดตั้งคณะและสำนักวิชาเภสัชศาสตร์ขึ้นหลายแห่งทั่วโลก ทั้งในสถานะเป็นโรงเรียน, วิทยาลัย, สำนักวิชา และคณะ แต่ละแห่งจะมีการจัดระบบการศึกษาแตกต่างกันออกไป

**การเรียนการสอน**
การศึกษาทางเภสัชศาสตร์มีการจัดหลักสูตรการศึกษาแตกต่างกันออกไปในแต่ละประเทศ ตั้งแต่ใช้ระยะเวลาศึกษา 3 - 6 ปี ในสถานศึกษาแต่ละแห่งก็มีการจำแนกแผนกวิชา, ภาควิชาออกตามความสะดวกต่อการจัดการเรียนการสอน แต่โดยส่วนมากก็ยังคงประกอบด้วยศาสตร์สำคัญ อันได้แก่ วิทยาศาสตร์เภสัชศาสตร์, เภสัชบริบาลศาสตร์ และเภสัชศาสตร์สังคม อย่างไรก็ดี ก็ยังคงมีการจำแนกตามสาขาวิชา ได้แก่ เภสัชภัณฑ์ เภสัชอุตสาหกรรม เภสัชวิทยา เภสัชเวท เภสัชเคมี เภสัชศาสตร์สังคม บริหารเภสัชกิจ
แต่ละประเทศได้จัดระบบการศึกษาแตกต่างกันไปตามระยะเวลาการศึกษา อันประกอบด้วย ระบบการศึกษา 3 ปี สำเร็จการศึกษาในระดับเภสัชศาสตรบัณฑิต ได้แก่ประเทศเดนมาร์ก, ระบบการศึกษา 4 ปี สำเร็จการศึกษาในระดับเภสัชศาสตร์บัณฑิตหรืออนุปริญญาเภสัชศาสตบัณฑิต ได้แก่ ประเทศแคนาดา, ออสเตรเลีย, กรีซ, ไอร์แลนด์ และนิวซีแลนด์, ระบบการศึกษา 5 ปีในสเปนและการ์ตาร์ และระบบการศึกษา 6 ปี สำเร็จการศึกษาในระดับเภสัชศาสตรบัณฑิตเป็นผู้เชี่ยวชาญทางเภสัชกรรมในชิลี โปรตุเกส ฝรั่งเศส และประเทศไทย
ในการเรียนการสอนของทุกสถาบันจะประกอบด้วยวิชาพื้นฐานทั้งทางวิทยาศาสตร์และสังคมศาสตร์ นอกจากนี้ยังต้องศึกษาในศาสตร์อื่นๆที่มีความเกี่ยวข้องกับเภสัชศาสตร์ด้วย อาทิ กายวิภาคศาสตร์ สรีรวิทยา ชีวเคมี และจุลชีววิทยา และในระหว่างการศึกษาสถาบันโดยส่วนใหญ่จะจัดให้มีการฝึกงานทางเภสัชกรรมตามสมควร ภายหลังสำเร็จการศึกษาในแต่ละแห่งอาจศึกษาต่อในระดับบัณฑิตศึกษา อาทิ เภสัชศาสตรมหาบัณฑิต และ เภสัชศาสตรดุษฎีบัณฑิต

**ดูเพิ่ม**
 คณะ (มหาวิทยาลัย)- รายชื่อคณะและสำนักวิชาเภสัชศาสตร์ในประเทศไทย
คณะเภสัชศาสตร์
หมวดหมู่:คณะในกลุ่มวิทยาศาสตร์สุขภาพ
แม่แบบ:อธิบายหน้าพูดคุย

}}|=บทความ}} - กรุณาเพิ่มข้อความใหม่ด้านล่างสุด  คลิกที่นี่เพื่อเริ่มหัวข้อใหม่- โปรดลงชื่อและวันที่กำกับการโพสต์ของคุณ โดยการพิมพ์เครื่องหมาย ~ สี่ตัว () - ยังใหม่กับวิกิพีเดีย? ยินดีต้อนรับ! คุณมีคำถาม เรามีคำตอบ- มีมารยาท- เชื่อว่าคนอื่นสุจริตใจ- ไม่ว่าร้ายผู้อื่น- ต้อนรับมือใหม่
ภาษาบูนัก

ภาษาบูนัก ภาษาบูนา หรือ ภาษาบูนาเก พูดโดยชาวบูนักที่อาศัยอยู่ในเขตภูเขาทางภาคกลางของเกาะติมอร์ กระจายอยู่ระหว่างติมอร์ตะวันตกของอินโดนีเซียกับประเทศติมอร์-เลสเต จัดเป็นภาษาตระกูลปาปัว ใกล้เคียงกับภาษาในนิวกินี ในขณะที่กลุ่มชนข้างเคียงพูดภาษากลุ่มมาลาโย-โพลินีเซีย เช่น ภาษาอาโตนีและภาษาเตตุน

**อ้างอิง**
 Louis Berthe, Bei Gua: Itinéraire des ancêtres, Paris, 1972. - Claudine Friedberg, Boiled Woman and Broiled Man: Myths and Agricultural Rituals of the Bunaq of Central Timor, Edited James J. Fox, The Flow of Life. Essays on Eastern Indonesia, Harvard University Press, 1980
บูนัก
บูนัก
หมวดหมู่:ภาษาในประเทศอินโดนีเซีย

หมวดหมู่:ประเทศอินโดนีเซีย
หมวดหมู่:วัฒนธรรมอินโดนีเซีย
อินโดนีเซีย
อินโดนีเซีย
หมวดหมู่:สังคมอินโดนีเซีย
ไอรีพอร์ต

ไอรีพอร์ต (iReport) เป็นซอฟต์แวร์โอเพนซอร์ซสำหรับสร้างรายงาน สามารถสร้างรายงานได้ในแบบ WYSIWYG ตัวซอฟต์แวร์สร้างขึ้นด้วยภาษาจาวา

**แหล่งข้อมูลอื่น**
  หน้าโครงการ iReport date=2006-09-03 
หมวดหมู่:ซอฟต์แวร์
เรื่องอื้อฉาวฟุตบอลอิตาลี พ.ศ. 2549

ข่าวอื้อฉาวในฟุตบอลอิตาลี พ.ศ. 2549 (Calciocaos หรือ Calciopoli) เป็นข่าวอื้อฉาวที่เกิดขึ้นในการแข่งขันฟุตบอลเซเรียอา ในฤดูกาล 2005-2006 เรื่องราวทั้งหมดถูกตรวจสอบในเดือนพฤษภาคม พ.ศ. 2549 โดยทีมชั้นนำในฟุตบอลอิตาลีอย่าง ยูเวนตุส เอซี มิลาน ฟิออเรนตีนา ลาซีโอ และ เรจจีนา ได้มีส่วนเกี่ยวข้อง โดยผู้จัดการของทีมเหล่านี้ได้มีการนัดแนะกับองค์กรของกรรมการตัดสินฟุตบอลก่อนการแข่งขัน ส่งผลให้ทีมฟุตบอล ยูเวนตุสซึ่งได้เป็นแชมป์ตกไปอยู่ เซเรียบี พร้อมทั้ง ฟีออเรนตินา และลาซีโอ ขณะที่ทีมเอซีมิลานและเรจจินาโดนตัดแต้ม และทีมเหล่านี้จะไม่ได้ไปลงแข่งในยูฟ่า แชมเปียนส์ลีก และ ยูฟ่าคัพ ในฤดูกาล 2006-2007 นอกจากนี้นักฟุตบอล 12 คนจากยูเวนตุสได้ย้ายสโมสรออกไป
ในอดีตในปี พ.ศ. 2523 ได้มีเหตุการณ์คล้ายคลึงกันเกิดขึ้นในเซเรียอามาก่อน
หมวดหมู่:ฟุตบอลในประเทศอิตาลี
วิลลิสทาวเวอร์

วิลลิสทาวเวอร์ (Willis Tower) เดิมชื่อ เซียส์ทาวเวอร์ (Sears Tower) เป็นตึกระฟ้า 110 ชั้น สูง 442.3 ม. ในเมืองชิคาโก รัฐอิลลินอย สหรัฐ ออกแบบโดยสถาปนิกบรูซ เกรแฮม (Bruce Graham) และวิศวกรฟาซลูร์ เราะห์มาน ข่าน (Fazlur Rahman Khan) จากสกิดมอร์, โอวิงส์ และเมอร์ริล (Skidmore, Owings & Merrill) 
วิลลิสทาวเวอร์เปิดใช้งานในปี พ.ศ. 2516 ทำให้กลายเป็นตึกที่สูงที่สุดในโลกแทนที่ตึกเวิลด์เทรดเซ็นเตอร์ (World Trade Center) เป็นระยะเวลา 25 ปี ระหว่างปี พ.ศ. 2517–2541 ก่อนที่จะถูกโค่นสถิติโดยเปโตรนาสทาวเวอร์ (Petronas Tower) ของประเทศมาเลเซีย 
ปัจจุบันวิลลิสทาวเวอร์เป็นตึกที่สูงเป็นอันดับที่ 3 ในสหรัฐ และสูงเป็นอันดับที่ 24 ของโลก ในแต่ละปี ผู้คนมากกว่า 1.7 ล้านคนมาเยี่ยมชมหอสังเกตการณ์สกายเด็ค (Skydeck) ซึ่งสูงที่สุดในสหรัฐ ทำให้ที่นี่เป็นหนึ่งในสถานที่ท่องเที่ยวยอดนิยมที่สุดของชิคาโก
ในวันที่ 16 กรกฎาคม พ.ศ. 2552 ทางอาคารได้เปลี่ยนชื่อจากเดิม เซียส์ทาวเวอร์ เป็น วิลลิสทาวเวอร์ อย่างเป็นทางการ

**อ้างอิง**

**แหล่งข้อมูลอื่น**
  เว็บไซต์ทางการ date=2009-04-12 -  เซียส์ทาวเวอร์ในเอ็มโพริส-  เว็บไซต์สกายเด็ค date=2009-07-22 -  SkyscraperPage diagram of Sears Tower-  โมเดล 3 มิติ จากกูเกิล date=2010-03-15 -  กล้องเซียส์ทาวเวอร์ date=2007-11-07 

**ดูเพิ่ม**
 ตึกระฟ้า
หมวดหมู่:ตึกระฟ้าในชิคาโก
โปรเอชดี

JVC GY-HD100
โปรเอชดี (ProHD) เป็นเอชดีวีแบบหนึ่ง (HDV หรือ High Definition Video : วิดีโอความคมชัดสูง) รูปแบบหนึ่งของเจวีซี (JVC) ซึ่งจะให้อัตราภาพเคลื่อนไหว 24 เฟรมต่อวินาที ในรูปแบบโปรเกรสซีฟสแกน (24p) 
โปรเอชดีนั้นเป็นการขยายจากโหมดบันทึก 480p และ 720p ของเอชดีวี โดยเพิ่มการสนับสนุนสำหรับการบันทึก (โปรเกรสซีฟสแกน 24 เฟรมต่อวินาที) โปรเอชดีไม่ได้เพิ่ม 24p สำหรับโหมด 1080i ของเอชดีวี แม้ว่าภาคเครื่องบันทึกของอุปกรณ์เอชดีวีบางแบบจะสามารถแปลงอินพุท 1080/24p เป็น 1080i/60i ที่บันทึกได้โดยไม่สูญเสียข้อมูลก็ตาม
ความพยายามที่จะทำให้ดูเหมือนฟิล์มจากภาพวิดีโอ หรือจะทำให้เอาต์พุตเป็นภาพยนตร์ดิจิทัล หรือฟิล์มนั้น โหมด 24p นับว่ามีข้อดีอย่างมหาศาลยิ่งกว่าโหมดอินเตอร์เลซของเอชดีวี ทั้งนี้ก็เนื่องจากการลดดีอินเตอร์เลซ และอินเวิร์สเทเลซีนของ 24p ในขั้นตอนการผลิต ซึ่งปกติจะต้องนำภาพวิดีโอแบบอินเตอร์เลซเข้าสู่สภาพ 24p
นอกจากการเพิ่มโหมด 24p แล้ว โปรเอชดียังคงใช้การบีบอัดและรูปแบบกระแสบิตอย่างเดียวกันกับเอชดีวีทุกอย่าง

**เปรียบเทียบ 720p กับ 1080i**
จากการวัดประเมินผลหลายๆ ครั้ง พบว่า 720p ให้ความละเอียดแนวตั้งที่รับได้สูงกว่าในโหมด 1080i ทั้งนี้ขึ้นกับเนื้อหาของภาพวิดีโอนั้นด้วย หากไม่มีการเคลื่อนไหว ภาพจากสัญญาณ 1080i จะให้รายละเอียดแนวตั้งหยุดนิ่งที่สูงกว่า แต่ในภาพที่มีการเคลื่อนไหวสูง จะปรากฏสัญญาณรบกวนอินเตอร์เลซที่เกิดจากรายละเอียดของสัญญาณ 1080i

**แหล่งข้อมูลอื่น**
  ProHD Q&A ที่เว็บไซต์ของเจวีซี 
หมวดหมู่:คำศัพท์โทรทัศน์
หมวดหมู่:อุปกรณ์บันทึกข้อมูล
เกมเต้น

เกมเต้น อาจหมายถึง- แดนซ์ แดนซ์ เรโวลูชัน (Dance Dance Revolution)- พัมพ์ อิท อัพ (Pump it Up)- อิน เดอะ กรูฟ (In the Groove)- Dance ManiaX- พาราพาราพาราไดซ์ (ParaParaParadise)- ออดิชั่น ออนไลน์ (Audition Online)- JUST DANCE- แดนซ์เอโวลูชัน (Dance Evolution)- Dance Central- DANZ BASE
หมวดหมู่:เกมเต้น
เจวีซี

ภาพ:Japan Victor Company VHS systeem.jpg|thumb|เครื่องเล่นวิดีโอเทปในระบบวีเอชเอสและสัญลักษณ์ของบริษัท
บริษัท วิกเตอร์แห่งญี่ปุ่น จำกัด (Victor Company of Japan, Limited , 日本ビクター株式会社, Nihon Bikutā Kabushiki-gaisha?) (TYO: 6792) มักเรียกสั้นๆ ว่า "เจวีซี" (JVC) เป็นบริษัทผู้ผลิตอุปกรณ์อิเล็กทรอนิกส์ระดับผู้บริโภคและระดับมืออาชีพ ยี่ห้อเจวีซี มีสำนักงานใหญ่ในเมืองโยโกฮามา ประเทศญี่ปุ่น ก่อตั้งเมื่อ พ.ศ. 2470 (ค.ศ. 1927) เจวีซีมีชื่อเสียงในฐานะผู้จัดจำหน่ายโทรทัศน์รายแรกของญี่ปุ่น และผู้ผลิตระบบภาพวีเอชเอส (VHS)
ตั้งแต่ปี 1953 ถึง 2008 บริษัท Matsushita Electric Industrial Co. เป็นผู้ถือหุ้นรายใหญ่ใน JVC ในปี 2551 JVC ได้ควบรวมกิจการกับ Kenwood Corporation เพื่อสร้าง JVCKenwood JVC  ขายผลิตภัณฑ์อิเล็กทรอนิกส์ของตนในตลาดบ้านเกิดของญี่ปุ่นภายใต้ชื่อ "Victor" พร้อมโลโก้ His Master's Voice แต่ในอดีตใช้ชื่อ JVC หรือ Nivico ในการส่งออกเนื่องจากความเป็นเจ้าของโลโก้ His Master's Voice และความเป็นเจ้าของที่แตกต่างกัน ชื่อ "Victor" จากผู้สืบทอดของ Victor Talking Machine Company ในปี 2554 แบรนด์ Victor สำหรับอุปกรณ์อิเล็กทรอนิกส์ในญี่ปุ่นถูกแทนที่ด้วยแบรนด์ JVC ระดับโลก อย่างไรก็ตาม JVCKenwood Victor Entertainment ยังคงใช้ชื่อและโลโก้ "Victor" ก่อนหน้านี้ และใช้เป็นแบรนด์ไฮไฟสุดหรูของ JVCKenwood 

**อ้างอิง**
หมวดหมู่:บริษัทของญี่ปุ่น
หมวดหมู่:ธุรกิจเครื่องใช้ในครัวเรือน
หมวดหมู่:บริษัทญี่ปุ่นที่ก่อตั้งในปี พ.ศ. 2470
หมวดหมู่:พานาโซนิค คอร์ปอเรชั่น
หมวดหมู่:การควบรวมและเข้าซื้อกิจการในปี พ.ศ. 2554
หมวดหมู่:บริษัทญี่ปุ่นที่ปิดกิจการในปี พ.ศ. 2554
หมวดหมู่:ผู้ผลิตหูฟัง
นักร้อง

นักร้องขณะร้องเพลง
นักร้อง คือบุคคลที่ร้องเพลงเป็นอาชีพ มีความสามารถในการขับร้อง นักร้องมีหลากหลายแบบ ตามแนวเพลง นักร้องที่ดีจะมีเสียงที่ไพเราะและมีเอกลักษณ์เป็นจุดดึงดูดให้ผู้ฟังเพลงได้เพลิดเพลินไปกับเสียงเพลง ซึ่งประเภทของเพลง ทำให้แยกประเภทของนักร้องได้ เช่น อคูสติก ป็อป ร็อก แจ๊ส เบส เป็นต้น และยังมีดนตรีท้องถิ่นเช่น ภาคเหนือ ภาคกลาง ภาคอีสาน เป็นต้น
หมวดหมู่:อาชีพ
หมวดหมู่:นักร้อง
หลังคา

หลังคาวัดทรงไทย
หลังคา (Roof) เป็นส่วนประกอบด้านบนของบ้านหรืออาคาร เพื่อกันแดดกันฝน มีรูปทรง สีสัน วัสดุที่ใช้แตกต่างออกไป ตามความนิยมและวัฒนธรรม

**รูปทรง**
หลังคาแบบทั่วไปใช้กันอยู่ 5 รูปทรง คือ
# หลังคา SLAB หรือหลังคาแบน เหมือนดาดฟ้าสามารถใช้ประโยชน์บนหลังคาได้  
# หลังคาเพิงหมาแหงน คือ หลังคาที่เอียงไปด้าน เดียว ราคาถูก และก่อสร้างง่าย
# หลังคาทรงมะนิลา หรือหลังคาหน้าจั่ว คือ หลังคา ที่มีสันตรงกลาง และลาดลงทั้ง 2 ข้าง
# หลังคาทรงปั้นหยา เป็นหลังคาที่กันแดดกันฝน ได้ทุกด้าน แต่ราคาค่อนข้างแพง
# หลังคาปีกผีเสื้อ ปัจจุบันไม่นิยมกันแล้ว เพราะ จะเอียงกลับเข้ามาตรงกลาง ซึ่งเป็นรางน้ำทำให้รั่วง่าย

**วัสดุมุงหลังคา**
หลังคาทำด้วยวัสดุหลายแบบ ที่นิยมใช้กัน เช่น สังกะสี กระเบื้อง  กระเบื้องโมเนีย  ใบไม้ พลาสติก บางประเภท

**อ้างอิง**

**แหล่งข้อมูลอื่น**
หมวดหมู่:ส่วนประกอบของตัวบ้าน
หมวดหมู่:ส่วนประกอบของสิ่งก่อสร้าง
หมวดหมู่:หลังคา
หมวดหมู่:ระบบโครงสร้าง
อิเล็กทรอนิกส์สถานะของแข็ง

อิเล็กทรอนิกส์สถานะของแข็ง (solid-state electronics) หรือนิยมเรียกว่า โซลิดสเตต (solid state) เป็นคำศัพท์ในทางอิเล็กทรอนิกส์ หมายถึงวงจรที่ไม่มีหลอดสุญญากาศนั่นเอง คำนี้มีการใช้เพื่อบรรยายการเปลี่ยนจากแอมปลิไฟร์ที่ใช้หลอดสุญญากาศ มาเป็นแอมปลิไฟร์แบบที่ใช้ทรานซิสเตอร์ 
ความหมายตามตัวอักษรของ "โซลิดสเตต" ก็คือ สถานะของแข็ง ซึ่งหมายความว่า อิเล็กตรอนจะไหลผ่านสารกึ่งตัวนำที่เป็นของแข็ง ได้แก่ วัสดุจำพวกเจอร์เมเนียม (Ge) และซิลิคอน (Si) เป็นต้น โดยจะไม่ไหลผ่านที่ว่าง เช่น ในหลอดสุญญากาศ 
อุปกรณ์โซลิดสเตตนั้นมีอายุยืนยาว กว่าอุปกรณ์พวกที่มีความร้อน ทั้งนี้เพราะมีความทนทานต่อการสั่นสะเอน การกระชาก และการสึกกร่อนเชิงกลมากกว่าหลายเท่าตัว
เมื่อการใช้หลอดสุญญากาศในเครื่องใช้ไฟฟ้าน้อยลง (ยกเว้นการใช้หลอดรังสีแคโทด ซึ่งยังคงใช้งานแพร่หลายเป็นหลอดภาพของโทรทัศน์ และจอคอมพิวเตอร์) คำว่า "โซลิดสเตต" จึงนิยมใช้มากขึ้น ในความหมายว่า "ไม่มีส่วนเคลื่อนไหว" ตัวอย่างเช่น เครื่องเล่นเสียงดิจิทัล ที่บันทึกเพลงไว้ในหน่วยความจำแบบแฟลช ก็มักจะเรียกว่า โซลิดสเตต ทั้งนี้เพื่อแยกแยะความแตกต่างจากเครื่องเล่นประเภทฮาร์ดดิสก์ อุปกรณ์โซลิดสเตตแบบนี้ มีความทนทานและต้านทานต่อการสั่นสะเทือนได้ดีเช่นเดียวกัน
หมวดหมู่:สารกึ่งตัวนำ
หมวดหมู่:อิเล็กทรอนิกส์
ขั้วต่อบีเอ็นซี

ขั้ว BNC ตัวผู้
ไฟล์:Banana plug adapter.JPG|thumb|right|ตัวแปลงระหว่างขั้ว BNC ตัวเมีย และปลั๊กแบบบานานา 
ขั้วต่อบีเอ็นซี (BNC connector) เป็นขั้วต่อสัญญาณความถี่วิทยุ (RF) แบบหนึ่ง ใช้สำหรับเชื่อมต่อสายเคเบิลแบบโคแอกเชียล ขั้วต่อนี้ ตั้งชื่อตามกลไกการล็อกแบบ Bayonet และผู้ประดิษฐ์คิดค้นสองคน คือ Neill และ Concelman
ขั้วต่อบีเอ็นซีนั้นมีใช้สำหรับการเชื่อมต่อสัญญาณภาพระดับมืออาชีพ ทั้งสัญญาณอะนาลอก และอินเตอร์เฟสดิจิทัลแบบอนุกรม (Serial Digital Interfce) การเชื่อมต่อสายอากาศวิทยุสมัครเล่น และอุปกรณ์ทดสอบทางอิเล็กทรอนิกส์แทบจะทุกอย่างนับเวลากว่า 35 ปีมาแล้ว
ขั้วต่อแบบนี้ ถือเป็นทางเลือกหนึ่งของขั้วต่อแบบอาร์ซีเอ (RCA) เมื่อใช้สำหรับสัญญาณภาพคอมโพสิตวิดีโอ (Composite video) ในอุปกรณ์แหล่งสัญญาณภาพทั่วไป อย่างไรก็ตามอุปกรณ์อิเล็กทรอนิกส์จำนวนมากที่มีแจ็คอาร์ซีเอ ก็สามารถใช้แจ็คบีเอ็นซี ได้โดยผ่านตัวแปลง นอกจากนี้แล้ว ขั้วต่อบีเอ็นซี ยังนิยมใช้กันในเครือข่ายอีเธอร์เน็ต 10BASE2 ทั้งการเชื่อมต่อแบบสายเคเบิล และการ์ดเครือข่าย ซึ่งล้าสมัยไปแล้ว
รุ่นย่อยของขั้วต่อบีเอ็นซี เรียกว่าขั้วต่อทีเอ็นซี (TNC ย่อจาก Threaded Neill-Concelman) มีประสิทธิภาพที่สูงกว่าบีเอ็นซีแบบเดิม ใช้สำหรับช่วงความถี่ไมโครเวฟ
ขั้วต่อบีเอ็นซีนั้นมักจะใช้ในงานอิเล็กทรอนิกส์ NIM (Nuclear Instrumentation Module) แต่ปัจจุบันมักจะถูกแทนที่ด้วยขั้วต่อLEMOซึ่งมีขนาดเล็กจิ๋ว และมีความหนาแน่นสูงกว่า

**แหล่งข้อมูลอื่น**
  อ้างอิงขั้วต่อไมโครเวฟ date=2009-02-18 -  ข้อมูลเกี่ยวกับขั้วต่อบีเอ็นซี-  เว็บไซต์ Amphenol เกี่ยวกับขั้วต่อบีเอ็นซี ยืนยันแหล่งที่มาของชื่อ
หมวดหมู่:คำศัพท์โทรทัศน์
หมวดหมู่:อิเล็กทรอนิกส์
หมวดหมู่:ตัวเชื่อมต่อโสตทัศน์
หมวดหมู่:การก่อสร้าง

หมวดหมู่:เทคโนโลยี
หมวดหมู่:สถาปัตยกรรม
หมวดหมู่:วิศวกรรมโยธา
หมวดหมู่:อสังหาริมทรัพย์
ขวด

ขวด
ขวดขวด เป็นภาชนะที่มีรูปทรงยาว ทั่วไปใช้บรรจุน้ำ หรือของเหลว ส่วนใหญ่ทำจากวัสดุประเภทแก้ว หรือ พลาสติก รูปทรงของขวดมีหลายแบบ โดยทั่วไปปากขวดมีขนาดหน้าตัดเล็กกว่าตัวขวด ถ้าหน้าตัดเท่ากันเรียกว่ากระบอก

**วัสดุที่ใช้**
วัสดุที่นิยมใช้ทำขวดได้แก่- แก้ว- พลาสติก ได้แก่
** เพ็ท
** พอลิเอทีลีน
หมวดหมู่:การหีบห่อ
หมวดหมู่:บรรจุภัณฑ์
หมวดหมู่:ขวด
หมวดหมู่:โทรศัพท์มือถือ

หมวดหมู่:คอมพิวเตอร์เคลื่อนที่
หมวดหมู่:อุปกรณ์สื่อสาร
หมวดหมู่:โทรศัพท์
หมวดหมู่:อุปกรณ์ทางระบบโทรศัพท์
หมวดหมู่:ระบบโทรศัพท์ทางวิดีโอ
หมวดหมู่:อุปกรณ์ผู้ใช้โทรคมนาคมเคลื่อนที่
ดับเบิ้ลยู (วงดนตรี)

ดับเบิ้ลยู เป็นวงดนตรีดูโอ้สัญชาติไทย ก่อตั้งเมื่อปี พ.ศ. 2541 ภายใต้สังกัดค่าย RPG ในเครือจีเอ็มเอ็ม แกรมมี่ ประกอบสมาชิกคู่ชาย-หญิง ได้แก่ "จั๊ก - ชวิน จิตรสมบูรณ์" ตำแหน่ง กีต้าร์, ร้องนำ และ "หญิง - พรวิสา มีลาภสม" ตำแหน่ง ร้องนำ
โดยออกอัลบั้มร่วมกันถึงสองชุด อัลบั้มชุดแรกในชื่อ "Double You" ในปีพ.ศ. 2541 ภายใต้สังกัด แกรมมี่แกรนด์ ในเครือจีเอ็มเอ็ม แกรมมี่ มีเพลงเปิดตัวได้แก่ เพลง โดนเหมือนกัน (ร้องโดย: จั๊ก-หญิง), เพลง เหนื่อย (ร้องโดย: จั๊ก), เพลง เธอสวย (ร้องโดย: จั๊ก) เพลง ฉันผิดเอง (ร้องโดย: หญิง) เป็นต้น
ต่อมาได้ออกอัลบั้มชุดที่สองในชื่อ "Glow in the Dark" ในปี พ.ศ. 2543 โดยได้ย้ายค่ายมาอยู่ภายใต้สังกัด RPG ซึ่งอยู่ในเครือแกรมมี่เช่นกัน เปิดตัวด้วยเพลง ฉันจะตาม, รักฉันเพราะอะไร และเพลง ตัวจริง...ของเธอ เป็นต้น
วงดับเบิ้ลยู มีผลงานเพลงที่สร้างชื่อเสียงได้แก่ เพลง เหนื่อย, เธอสวย, ฉันผิดเอง, ฉันจะตาม, รักฉันเพราะอะไร และเพลง ตัวจริง...ของเธอ
ปัจจุบันหลังแยกวง จั๊กหันมาเป็นนักร้องเดี่ยว นักแต่งเพลง อีกทั้งยังเป็นนักแสดงอีกด้วย อีกทั้งยังเป็นนักร้องนำวง ดิ โอฬาร โปรเจ็คต์ ด้วย ส่วนหญิงหันไปออกอัลบั้มแนวลูกทุ่งในชื่อ "หญิง ร็อคสยาม"

**สมาชิก**
 ชวิน จิตรสมบูรณ์ (จั๊ก) กีต้าร์ / ร้องนำ- พรวิสา มีลาภสม (หญิง) ร้องนำ

**ผลงาน**

**Double You (พ.ศ. 2541) **
สังกัด แกรมมี่แกรนด์
# ได้แค่นี้ 
# เธอสวย
# ช่วยไม่ได้ 
# จับเข่าคุยกัน 
# ไม่ขออะไรอีกเลย 
# เหนื่อย 
# ฉันก็ไม่รู้ (เขาก็ไม่รู้)
# โดนเหมือนกัน
# ฉันผิดเอง 
# ยังไม่ตาย

**Glow in the Dark (พ.ศ. 2543) **
สังกัด RPG 
# ฉันจะตาม 
# รักฉันเพราะอะไร
# ไม่อยากเป็นตัวร้าย 
# ตัวจริง..ของเธอ 
# อยากอยู่เหงาเหงา 
# เสียดายเวลา 
# อยู่ในบ้านคนเดียว 
# ก็ฉันมันน่าเบื่อ 
# คนเดือดร้อน 
# เหมือนกันไปหมด

**อ้างอิง**
หมวดหมู่:กลุ่มดนตรีป็อปสัญชาติไทย
หมวดหมู่:กลุ่มดนตรีไทยในยุค 1990
โคลอสเซียม

โคลอสเซียม (Colosseum), โคลิเซียม (Coliseum) หรือทวิอัฒจันทร์ฟลาเวียน (Flavian Amphitheatre; Amphitheatrum Flavium; Anfiteatro Flavio หรือ Colosseo) เป็นสนามกีฬากลางแจ้งขนาดใหญ่ตั้งอยู่ใจกลางกรุงโรม เริ่มสร้างขึ้นในสมัยจักรพรรดิแว็สปาซิอานุสแห่งจักรวรรดิโรมัน และสร้างเสร็จในสมัยของจักรพรรดิติตุสในคริสต์ศตวรรษที่ 1 อัฒจันทร์เป็นรูปวงกลมก่อด้วยอิฐและหินทรายวัดโดยรอบได้ประมาณ 527 เมตร สูง 57 เมตร สามารถจุผู้ชมได้ประมาณ 50,000 คน มีการออกแบบอย่างชาญฉลาดโดยสร้างให้สนามกีฬามีลักษณะเป็นรูปวงรี เพื่อให้ผู้ชมรู้สึกเข้าใกล้นักกีฬา และมีการออกแบบทางระบายน้ำเพื่อไม่ให้น้ำท่วมขังในสนามขณะเกิดฝนตก ถือเป็นต้นแบบของสนามกีฬาต่าง ๆ ในปัจจุบัน ใช้เวลาก่อสร้างประมาณ 10 ปี
7 กรกฎาคม พ.ศ. 2550 โคลอสเซียมได้รับเลือกให้เป็น 1 ในเจ็ดสิ่งมหัศจรรย์ของโลกยุคใหม่ จากการลงคะแนนทั่วโลกทั้งทางอินเทอร์เน็ตและโทรศัพท์มือถือ

**ดูเพิ่ม**
 เซอร์คัส แม็กซิมัส

**แหล่งข้อมูลอื่น**
  โคลอสเซียม สนามกีฬาแห่งกรุงโรม date=2007-05-26 
หมวดหมู่:ประเทศอิตาลี
หมวดหมู่:เจ็ดสิ่งมหัศจรรย์ของโลก
หมวดหมู่:แหล่งมรดกโลกในประเทศอิตาลี
หมวดหมู่:สิ่งก่อสร้างในคริสต์ศตวรรษที่ 1
หมวดหมู่:โบราณสถานโรมันในประเทศอิตาลี
หมวดหมู่:สถาปัตยกรรมโรมันในประเทศอิตาลี
หมวดหมู่:สิ่งก่อสร้างในโรม
พระองคุลิมาลเถระ

องคุลิมาล หรือ พระองคุลิมาลเถระ เป็นบุคคลสำคัญในยุคต้นแห่งพุทธศาสนา โดยเฉพาะตามพุทธประวัติพุทธฝ่ายเถรวาท เดิมนั้นเป็นโจรปล้นฆ่าคน แต่ภายหลังมีศรัทธาในพุทธศาสนา ได้กลับใจบวชเป็นพระภิกษุ และบรรลุเป็นพระอรหันต์ อีกทั้งมียังบทสวดของท่านอีกด้วย ชื่อ อังคุลิมาลปริตร คำว่า องคุลิมาล นั้นมาจากภาษาบาลี องฺคุลิมาล, จาก องฺคุลิ (นิ้วมือ) + มาล (มาลัย สร้อยคอ สาย แถว) แปลว่า ผู้มีนิ้วมือเป็นมาลัย
แต่เดิมนั้นองคุลิมาลชื่อว่า อหิงสกะ เป็นบุตรของปุโรหิตในราชสำนักของ พระเจ้าปเสนทิโกศล เมืองสาวัตถี บิดามีนามว่า "คัคคะ" มารดามีนามว่า นางมันตานี อหิงสกะได้ไปเรียนวิชาที่เมืองตักกสิลา และสามารถเรียนได้รวดเร็วอีกทั้งยังปรนนิบัติอาจารย์อย่างดี จนเป็นที่รักใคร่ของอาจารย์อย่างมาก เป็นเหตุให้ศิษย์อื่นริษยา จึงยุยงอาจารย์ว่าองคุลิมาลคิดจะทำร้าย อาจารย์จึงคิดจะกำจัดองคุลิมาลเสีย โดยบอกกองคุลิมาลว่า ถ้าจะสำเร็จวิชาต้องฆ่าคนให้ได้ 1,000 คนเสียก่อน องคุลิมาลจึงออกเดินทางฆ่าคน แล้วตัดนิ้วหัวแม่มือมาคล้องที่คอเพื่อให้จำได้ว่าฆ่าไปกี่คนแล้ว เหตุนี้เอง อหิงสกะจึงได้รับสมญานามว่า องคุลิมาล เมื่อฆ่าจนครบ 999 คน ก็มาพบพระพุทธเจ้า และได้เลื่อมใสในพระพุทธศาสนา ออกบวชเป็นพุทธสาวก
เรื่องราวขององคุลิมาลมีการเล่าขยายความเอาไว้ในเรื่อง กามนิต ของคาร์ล อดอล์ฟ เจลเลอร์รุป กวีชาวเดนมาร์ก

**อ้างอิง**
หมวดหมู่:พระอสีติมหาสาวก
หมวดหมู่:บุคคลในศตวรรษที่ 6 ก่อนคริสตกาล
หมวดหมู่:บุคคลในพุทธประวัติ
หมวดหมู่:ศาสนาพุทธกับความรุนแรง
โกกาคุ กิโดตะอิ: สแตนท์ อะโลน คอมเพล็กซ์ โซลิด สเตส โซไซตี้

Ghost in the Shell: Stand Alone Complex Solid State Society (攻殻機動隊 Stand Alone Complex Solid State Society , โกกาคุ กิโดตะอิ: สแตนท์ อะโลน คอมเพล็กซ์ โซลิด สเตส โซไซตี้) เป็นภาพยนตร์การ์ตูนในชุด Ghost in the Shell: Stand Alone Complex ชุดที่ 3 ของ มาซามุเนะ ชิโร ฉายในปี พ.ศ. 2549 ซึ่งเป็นสร้างขึ้นจากเนื้อเรื่องฉบับหนังสือการ์ตูน โกสต์อินเดอะเชลล์. จัดทำโดย Production I.G ซึ่งได้มีการประกาศในงาน 2006 Tokyo Anime Fair, กำกับโดย เคนจิ คามิยาม่า โดยมีต้นทุนการสร้างกว่า 360 ล้านเยน
ภาพยนตร์การ์ตูนเรื่องนี้ ได้ฉายในช่อง SKY PerfecTV! ในวันที่ 1 กันยายน พ.ศ. 2549 และจะมีการจัดจำหน่ายในรูปแบบ DVD ในญี่ปุ่นในวันที่ 24 พฤศจิกายน พ.ศ. 2549. ในสหรัฐอเมริกา ภาพยนตร์การ์ตูนเรื่องนี้คาดว่าจะได้รับการซื้อลิขสิทธิ์จากบริษัท Bandai Entertainment และ Manga Entertainment ภายในปี พ.ศ. 2550. ซึ่งในงาน Anime Expo 2006 ทาง Production I.G ได้ประกาศว่า Solid State Society จะยังไม่ใช่ภาคสุดท้ายของชุด Stand Alone Complex

**เพลงประกอบ**
 เพลงเปิด: "Player" - เนื้อร้อง: Origa/เพลง: โยโกะ คันโนะ/ขับร้อง: Origa และ Heartsdale- เพลงปิด: "date of rebirth" - เนื้อร้อง: Origa/เพลง: โยโกะ คันโนะ/ขับร้อง: Origa

**แหล่งข้อมูลอื่น**
  Production I.G 
หมวดหมู่:การ์ตูนญี่ปุ่น
หมวดหมู่:ภาพยนตร์ญี่ปุ่น
หมวดหมู่:ภาพยนตร์อนิเมะที่สร้างจากมังงะ
หมวดหมู่:โกสต์อินเดอะเชลล์